ئايا ڕاستە هەرکەس لە مانگى ڕەمەزان بمرێت بە بێ حساب دەچێتە بەهەشتەوە؟: ماڵپەڕی وەڵامەکان\nڕۆژووئايا ڕاستە هەرکەس لە مانگى ڕەمەزان بمرێت بە بێ حساب دەچێتە بەهەشتەوە؟\nئايا ڕاستە هەرکەس لە مانگى ڕەمەزان بمرێت بە بێ حساب دەچێتە بەهەشتەوە؟\nپێغەمبەرى خوا ﷺ دەفەرموێ : (كه مانگى ڕەمەزان هات : هەموو دەرگاكانی بەهەشت ئەكرێنە ، هەموو دەرگاكانی دۆزەخ دادەخرێن ، و شەیتانەکان كۆت و زنجیر دەكرێن) ئایا ماناى ئەوەیە کە هەرکەس لە مانگى ڕەمەزان بمرێت بە بێ حساب دەچێتە بەهەشتەوە؟\nبابەتەکە بەو شێوازە نیە ، بەڵکو ماناکەی بریتیە لەوەی کە : دەرگاکانی بەهەشت دەرکرێتەوە وەکو گورج کردنەوەیەک بۆ ئەو کەسانەی کردەوە دەکەن ، بۆ ئەوەی چونە ژوورەوەیان بۆ ئاسان بێت ، وە دەرگاکانی دۆزەخیش دادەخرێت لەبەر ئەوەی ئیمانداران خۆیان بگرنەوە لە تاوان و سەرپێچی بۆ ئەوەی نەچنە ئەو دەرگانەوە ، وە مانای ئەوە نیە هەرکەسێک لە ڕەمەزاندا مرد دەچیتە بەهەشتەوە بەبێ لێ پرسینەوە ، ئەوانەی کە دەچنە بەهەشتەوە بەبێ لێپرسینەوە بریتین لەو کەسەی کە پێغەمبەری خوا ﷺ وەصفی کردوون لە فەرموودەکەیدا کە دەفەموویت : (هم الذين لا يسترقون، ولا يكتوون، ولا يتطيرون، وعلى ربهم يتوكلون) واتە : ئەو كەسانە ئەوانەن كە داوای ڕوقیە و دوعا بۆ خوێندن لە كەس ناكەن ، و داخكردن بەكارناهێنن، وشومی و بەدبینی ناكەن ، و پشت بە پەروەردگاریان دەبەستن) لەگەڵ ئەنجامدانى ئەو کارە باشانەى کە واجبە لەسەریان .\n"فتاوى إسلامية" (2/162) .\nڕەوشتی ڕۆژووەوان ئەو شتانە چین كە پێویستە مرۆڤی ڕۆژووەوان خۆی لێ بپارێزێت كە لەگەڵ ڕەوشتی ڕۆژووەوان ناگونجێت؟ باشترینی ئەو هۆكارانەی كە یارمەتی ئافرەت دەدەن لە سەر تاعەت لە مانگی ڕەمەزاندا چین ؟ ئایا لەشگران بوون لەڕۆژانی ڕەمەزاندا ڕؤژوو بەتاڵ دەکاتەوە؟ ئایا حوكمی موسافیر لە ڕەمەزاندا شۆفێرى ئۆتۆمبیلەكان دەگرێتەوە؟\nسەردان: ٢,٥٠١ بەش: ڕۆژوو\nپرسیاری دواترئایا دەتوانین سورەتى (الکهف) لە شەوى هەینى دا بخوێنین؟ یان دەبێ بەس لە ڕۆژەکەیدا بخوێنرێ؟پرسیاری پێشترسودەكانی ڕۆژووی ڕەمەزان لە ڕووى ئاینى و تەندروستیەوە چیە؟


یاسای نوێ دژ بە سووکایەتیی ئینتەرنێتی پێشنیاز کرا - Radio Sweden Kurdish - رادیۆی سوید Radyoya Swêdê | Sveriges Radio\nWêne: Nora Lorek/TT. وێنە: NORA LOREK / TT\nیاسای نوێ دژ بە سووکایەتیی ئینتەرنێتی پێشنیاز کرا\nبڵاو کرایه‌وه onsdag 3 februari 2016 kl 15.45\nئەمڕۆ لێکۆڵەوەری دەوڵەتی چەند پێشنیازە یاسایەکی پێشکەش بە وەزیری داد کرد، داوا کراوە بە یاسا بەر بە دیاردەی سووکایەتی و ڕقوکینەی سەر ئینتەرنێت بگیرێت.\nئەگەر لە ئاواییەکەتان خەڵکی باست بکەن، سەرکووت بکرێیت و گێچەڵی پێ بکەن، دەتوانین ئاواییەکە جێبهێڵیت و بچیتە شوێنێکی دیکە بژیت، بەڵام ئەگەر لە ئینتەرنێت لەو جۆرە سووکایەتییانەت پێ بکرێت ڕوو لە کوێ دەکەیت، خۆ ناتوانیت لە ئینتەرنێت بگوێزیتەوە. وەزیری داد مورگان یوهانسۆن دەڵێت.\nبۆ بەرگرتن بە دیاردەی سووکایەتیی لە ئینتەرنێت حوکوومەت ئەرکی لێکۆڵینەوە و گەڵالەکردنی چەند پێشنیازە یاسایەکی خستە ئەستۆی گودرون ئانتێمار، ئەمڕۆ ئانتێمار پێشنیازەکانی خستە بەردەست وەزیری داد. ئانتێمار دەڵێت یاساکان دەبێت هەموار بکرێنەوە و لەگەڵ گۆڕانکارییەکانی سەردەمی نوێدا بگونجێنرێت.\nزۆربەی ئەو یاسایانی نووسراونەتەوە و لەسەر تاوانەکانی ئینتەرنێت پەیڕەو دەکرێن هێندە کۆنن کە لە ساڵی شەستەکانی سەدەی ڕابوردوودا نووسرانەتەوە. ئەو کاتەی کە تەلەفۆنەکانمان ئەرزیی بوون. واتا ئەو یاسایانە بۆ ئەم سەردەمە ناگونجێن کە تەکنیک و ئامێرە ئەلەکترۆنییەکان یەکجار گەشەیان کردووە.\nجێی باسە، لەو یاسایانەی ئانتێمار پێشنیازی کردوون بۆ نموونە دەبێت بە پێی یاسا سزای ئەو کەسە بدرێت کە فیلمی سێکسی لەسەر کەسێکی دیکە بڵاو دەکاتەوە یاخود کەسێک باسی نەخۆشیی کەسێكی دیکە بڵاو دەکاتەوە. ئەو کەسانەشی کە سووکایەتی بە خەڵک دەکەن.\nئەو سزایانەی پێشنیاز کراوون بۆ تاوانی ئینتەرنێتیی بریتییە لە تاوانە و زیندانیی دوو ساڵ بۆ تاوانی ئاسایی، بەڵام بۆ تاوانی گەورە زیندانیی شەش بۆ چوار ساڵە.\nهەروەها پێشنیازی ئەوە کراوە کە یاسای تایبەت بە هەڕەشە بگۆڕدرێت بەشێوەیەک کە بێجگە لە هەڕەشەکردن لە کەسێک کە لێی دەدرێت یاخود شتوومەکی شتێک لێ بکرێت، دەبێت ئەو هەڕەشە ئینتەرنێتییانەش بگرێتەوە کە بۆ نموونە هەڕەشە لە کەسێک بکرێت کە وێنە و فیلمی سێکسی بڵاو بکرێتەوە. لێکۆڵەوەر گودرون ئانتێمار دەڵێت.\nئەو کەسەشی لە ڕێی ئینتەرنێتەوە بوختانی بۆ دەکرێت دەبێت لەلایەن دەوڵەتەوە قەرەبووی ماددی بکرێتەوە.\nهەروەها پێشنیازی ئەوە کراوە کە یاسای تایبەت بە سووکایەتی پێکردن دەبێت بۆ سزادانی سووکایەتی ئینتەرنێتیش بەکار بهێنرێت، بۆ نموونە کاتێک لە ڕێی ئینتەرنێتەوە قسەی ناشرین بەکەسێک دەوترێت یاخود لە کەسایەی و نرخی کەسێک کەم دەکرێتەوە.\nزۆربەی ئەوانەی لە ئینتەرنێت سووکایەتییان پێ دەکرێت منداڵ و لاوانن، هەر بۆیە ئەم پێشنیازانە لە لایەن بەرپرسی گشتیی منداڵپارێزییەوە (Rädad Barnen) پێشوازیی لێ دەکرێت.\nوەزیری دادیش مورگان یوهانسۆن دەڵێت لەم سەردەمەدا کە تەکنیکی نوێ بۆتە بەشێك لە ژیانی منداڵ و لاو گرنگە یاسا هەبن بۆ پاراستنیان بەتایبەت کچان کە زیاتر لە گرووپەکانی دیکە پێوە دەبن.\nجێی سەرنجە، ئەم پێشنیازە یاسایانە دەنێردرێنە دامودەستگە پەیوەندیدارەکان دواتر لە پەرلەمان دەنگی لەسەر دەدرێت، بەو پێیە چاوەڕێ دەکرێت یاسا نوێکان لە سەرەتای ساڵی نوێدا بخرێنە کار.


داوا دەكرێت مامۆستایان ڤاكسین وەربگرن - تۆڕی میدیایی خەڵک\nمەترسی داخستنی دەرگای خوێندگەكان هەیە\nسەرۆكی یەكێتی مامۆستایان دەڵێت جارێكی دیكە مەترسی ئەوە هەیە پرۆسەی خوێندن ڕابگیرێت و دەشڵێت داوامان كردووە لە دوای كارمەندانی تەندروستی مامۆستایان ڤاكسین وەر بگرن.\nئەحمەد گەرمیانی سەرۆكی یەكێتی مامۆستایانی كوردستان بە (خەڵك)ی ڕاگەیاند، هەر بڕیارێك لەلایەن لیژنەی باڵاوە بدرێت كە ژیانی مامۆستایان و خوێندكاران دەپارێزێت ئێمە پشتگیری لێدەكەین ئەگەر هاتوو ئامارەكان بەرز ببنەوە بەتایبەت كۆرۆنای گۆڕاو هەر پابەند دەبین بە بڕیارەكان چونكە ئێمە ژیانی خوێندكاران و مامۆستایانمان لا گرنگترە لە بەردەوام بوونی خوێندن.\nوتیشی، مەترسی دووبارە داخستنی هۆڵەكانی خوێندن هەیە لەبەر ئەوەی ئامارەكانی كۆرۆنا لە بەرز بوونەوەدان بەڵام خۆشبەختانە هەرێمی كوردستان بەراورد بە وڵاتانی دراوسێ ڕێژەكەی كەمترە.\nئاماژەی بەوەشكرد، ئێمە سەردانی وەزارەتی تەندروستیمان كردووە و داوامان كردووە لەدوای كارمەندانی تەندروستی مامۆستایان سود مەند ببن لەوەرگرتنی ڤاكسین لە پێناو بەردەوامی پرۆسەی خوێندن.\nدەشڵێت، ئەمساڵی خوێندن بە هیچ شێوەیەك نافەوتێت ئەگەر دەرگای خوێندنگەكانیش دابخرێت پێویستە خوێندن بە شێوەی ئۆنلاین بەردەوام بێت و پێویستە هەموو لایەك مامۆستا و خوێندكار و كەس و كاریان‌و وەزارەتی پەروەردە و دەزگاكانی ڕاگەیاندن پشتگیری سیستەمی ئۆنلاین بكەین و زیاتر ئاشنابین پێی .\nوتیشی: هەموومان دەزانین كەم و كورتی هەیە لەڕووی پێداویستی خوێندنەوە بەڵام لەوە باشترە ژیانی خوێندكار و مامۆستایان بخرێتە مردن.


عومەر خەییام - ویکیپیدیا، ئینسایکڵۆپیدیای ئازاد\n(ڕەوانەکراوە لە عومەر خەیامەوە)\nInscript in Morića Han\nئەبوولفەتح عومەر کوڕی ئیبراھیم خەییام، ناسراو بە "عومەر خەییام" لە ساڵی ٤٣٩ی کۆچیی مانگی لە شاری نیشابووری ئێران لە دایک بووە. خەییام یەکێک لەو مەزنە تۆرەڤانانەی ئێران و تەنانەت جیھانیشە کە نەک تەنیا بۆ وڵاتەکەی تەنانەت بۆ کۆمەڵگای مرۆڤایەتیش جێگەی فەخر و سەربەرزییە. ئەو مرۆڤە بلیمەتە لە زۆربەی زانست و ھونەر و... سەردەمی خۆیدا شارەزا و وەستا بووە و لە حیکەمت و ئەستێرەناسیدا کەموێنە بووە. زۆر لە خەڵکان ھەرکات گرێیەکیان لە کارەکانیان دەرکەوت و بۆیان نەکردایەوە ھانایان وەبەر خەییام دەبرد. خەییام یەکێک لە لایەنگرانیئیبنی سینا بووە. خەییام گەلێ سەفەری بۆ ئەملاوئەولایان کردووە وەک: ئیسفەھان، بەلخ، ھەرات، سەمەرقەند، بوخارا و حیجاز و... ھتد. عومەر خەییام لە تەمەنی ٢٨ ساڵیدا بە دەستووری جەلالەدین مەلەکشای سەلجووقی ڕۆژژمێری ئێرانیی دەستکاری و نۆژەن کردەوە و زۆر کاری دیکەی لەو بوارەدا بە ئەنجام گەیاند. سەرەنجام خەییامی نەیشابووری لە ساڵی ٥١٧ی کۆچیی مانگی بۆ ھەمیشە بەرەو ھەوارگەی باوەجێ رۆیشت و لە "ئیمامزادە محروق" لە نیشابوور بەخاک ئەسپێردراوە. ھەنووکە گۆڕی خەییام بۆتە زیارەتگەیەکی پیرۆز بۆ ئەدەبدۆست و ھونەرمەندانی ئێران و جیھان.\nناوبانگی خەییام لە سەردەمی خۆیدا زۆرتر لە بوارەکانی حێکمەت، پزیشکی، ئەستێرەناسی و بیرکاریدا بووە. لەو کاتەدا بە ھیچ شێوەیەک شاعیری نەکردۆتە پیشەی خۆی و سەرەڕای چوارینە ڕەنگینەکانی بانگەشەی شاعێرێتی نەکردووە. بەڵام ھەنووکە ناسراویی و ناوبانگی خەییام زۆرتر بە خاتری چوارینە فەلەسەفییەکانیەتی. خەییام سەرەڕای نێوبەدەرەوەیی زانستی و کەسایەتیی و بلیمەتی، لە ھۆنینەوەی ھەڵبەستەکانی (چوارینەکانی) دا ھەرچەندە کەم، بەڵام پاراو و پڕ نێوەرۆک خەییامی گەیاندۆتە لووتکە، چوارینەکانی خەییام لەوپەڕی ڕەوانی و پاراویدا، بەدوورن لە ھەر چەشنە رواڵەت سازییەک. ھەڵبەست و ھۆنراوە ڕەنگینەکانی سەرەڕای سادە و ساکار و ڕەوان بوونیان، لێوڕێژ و پڕن لە واتا و چەمکی فەلسەفیانە. ھەربۆیەش تاکوو ئێستا بەچەندین زمانی زیندووی جیھان وەڕگێردراون.\nلە راستیدا خەییام لە ھەڵکەوتووترین ھەڵبەستڤانێکە کە، ھەڵبەستی بۆ بیروەزری فەلسەفی خۆی بەکار ھێناوە و ھەڵبەستەکانی زۆر بە ڕوونی و جوانی توانیویانە پەیامە فەلەسەفییەکانی بۆ سەرانسەری جیھان و کۆمەڵگەی مرۆیی بگوازێتەوە.\nسەرسووڕمان لە خولی دەوران، نەگەیشتن بە ڕاز و نیازەکان، مەرگ و نەمانی مرۆڤ، ناپایەداری گەردوون، لەدەستنەدانی ھەل و کات، بێتوانایی و دەستەوەستانیی مرۆڤەکان لەھەمبەر سووڕی زەمەن لە چەمکە سەرەکییەکانی ھەڵبەستەکانی خەییام پێک دێنن.\nخەییام مرۆڤێکی سەمەرە (فوق العادە) بووە کە پایە و کۆڵەکەی ھزر و ئەندیشە فەلسەفییەکانی لە شوێن و کاتێک دامەزران کە لێواولێو بووە لە نەزانی و جەھل و دەمارگرژی.\nکۆمەڵێک خەییام بە سۆفی دەزانن و واتا و چەمکی سۆفیانە لە چوارینەکانیدا ھەڵدەھێنجن. ئەگەرچی لە ھەندێک پەیڤ و ھۆنراوە و چوارینەکانی وتار و چەمکی سۆفیانە رەنگی داوەتەوە، بۆ نموونە: بێبایەخ کردنی دنیا و زەمەن و کات! ئیدی ئەوە ھۆی ئەوە نییە کە خەییام سۆفی بووە. دەکرێ بڵێین کە خەییام لەو تاقانە بلیمەت و زانایانەیە کە ئێستاشی لەگەڵ دابێ ھزر و ئەندیشە و بیرەکانی چرای رێگای داھاتوون. ھێڵی سەرەکی ھزر و ئەندیشەی خەییام خوێندنەوە، ئاگاکردنەوەی مرۆڤ لە گەردوون و مەرگ و ژیانە. بۆ ئەوەی بێ وەفایی و بێ برەویی گەردوون و جیھان باشتر بۆ مرۆڤەکان دەربخا و سام و قەڵافەتی مەرگ ڕوونتر دەکاتەوە باسی مەرگی "پەری ڕوومەتان" دەکا و دەڵێ:\nخاکێ کە لە ژێر پێ و پلی شوانانە سنگ و مەمک و کوڵم و دەمی جوانانە یان بۆ ئەوەی بە دەسەڵاتدران و خاوەن کۆشک و قەڵایان نیشان بدا کە، مەرگ ڕۆژێک بەرۆکی ئەویش دەگرێ، دەڵێ:\nھەر خشتێ لە لا قوژبنی دیوارێکە\nیان شانی وەزیرەیان سەری سوڵتانێکە\nئەم گۆزە کە جێ ئاوی کرێکارێکە\nچاو و دڵی چەندە وەزیر و خونکارێکە\nخەییام باوەڕی وابوو کە مرۆڤ لەھەمبەر چەرخی گەردوون لاواز و دۆش دامانە. واتە ھەرچەندە بەرزبێتەوە و ھەرچەندە نزم بێتەوە و چەندە کەم و زۆر کات سەرەنجام رۆژێک مەرگ بەرۆکی دەگرێ!؟ ڕاوێژی خەییام لە ھەندێک بارودۆخدا سەرەڕای "لێبڕاوێتی" لە پەیڤدا، سارد دەبێتەوە و بۆ وێنە: مرۆڤی وەک بوونەوەرێکی دەستەوەستان و بێدەسەڵات نیشان دەدا و لە ھاتن و چوونی مرۆڤ سەری سووڕ دەمێنێ:\nھاتوومە جیھان چم بە چ کرد؟ تێگەی: ھیچ\nھەر بنج و بنەوانی جیھان دەرخەی: ھیچ\nئەم کۆنە سەراو پەردەکە دنیای ناوە\nشایی لەبەرێک، شینە لە پیێنسەد لاوە\nلەم ھاتنە بێھوودەیە بیرم شاشە\nسەرباری خەمان بیروخەمی ئەولاشە\nلە ڕوانگەی خەییامەوە ڕاز و نێھنییەکانی سروشت زۆر لەوە قووڵتر و پڕماناترن، کە گرێی ئەو ڕازە ھەروا بە ئاسانی بکرێتەوە. بەڵام بنەمای گەردوون لە ھاتن و چووندا دەبینێتەوە!! قسە لەسەر خەییام و، بیرو باوەڕی خەییام بێکۆتاییە. خەییام ھەڵکەوتوویەک بووە کە لە چاخی خۆیدا ئەگەر لە ھەموو خەڵکی دەورووبەری خۆی زاناتر نەبووبێ، لە ھەمووان ئازاتر و بوێرتر بووە." لە جیھان ورد بۆتەوە و تێی ڕوانیوە و زانیویە کە ئەم کردارە ڕەنگین و سەنگینە بە بێ وەستا نەکەوتۆتە گەڕ و دانەر و ڕانەرێکی ھەر دەبێ ھەبێ".\nخەییام لە ھەموو لێکدانەوەکانیدا گەیشتۆتە سەر ئەو قەناعەت و باوەڕە کە تێگەییوە کە ھیچی لێ تێناگا؟! ئەوەش بەڕاستی پایە و بنەمایەکی بەرزە لە زانستدا و، بۆ ئێمەی مرۆڤی ئەو سەردەمە دەبێ وەک قوتابخانەیەک سەیری بکەین و لێی فێربین.\nسوقرات دەڵێ: من و خەڵکی ئاتینا نەزانین. من دەزانم کە نەزانم. بەڵام ئەوان ئەوەندە زانا نین کە بزانن نەزانن. ھەر ئەوە جیاوازییە گەورەیەش دەبێتە ھۆی کوشتنم.\nڕۆژنامەی خراسان ـ ١٣٨١\nچوارینەکانی خەییام ـ ھەژار کردوویەتی بە کوردی\nکۆمنزی ویکیمیدیا، میدیای پەیوەندیدار بە عومەر خەییام تێدایە.\nوەرگیراو لە «https://ckb.wikipedia.org/w/index.php?title=عومەر_خەییام&oldid=633515»\nماتماتیکزانانی سەدەی ١٢یەم\nدەروازەی شیعر/وتارە پەیوەندیدارەکان\nئەم پەڕەیە دواجار لە ١٧:٠٣ی ٩ی ئابی ٢٠١٩ نوێ کراوەتەوە.


بەپێی ڕاپۆرتێک Huawei تەکنەلۆژیای ئەمریکیی بە کۆریای باکوور فرۆشتووە! – کەی ئای تی ئێن\nئاسایشی ئەلیکترۆنی 23, ته‌مموز 2019\nبەپێی ڕاپۆرتێک Huawei تەکنەلۆژیای ئەمریکیی بە کۆریای باکوور فرۆشتووە!\nساڵانێکە حکومەتی ئەمریکا دڵەڕاوکێی خۆی دەردەبڕێت سەبارەت بە کۆمپانیای هواوەی و ئەگەری پەیوەندییەکانی لەگەڵ حکومەتی چین و سیخوڕی کردن لە بەرژەوەندی حکومەتی کۆمیونیستی ئەو وڵاتە لە ڕێگای مۆبایل و کەلوپەلەکانی پەیوەندی و ئینتەرنێت.\nچەند مانگێک لەمەوبەر ئاڵۆزییەکان گەیشتنە لوتکە و حکومەتی ئەمریکا کۆمەڵێک سزای بەسەر هواوەیدا سەپاند، دوای چەند هەفتەیەک تڕەمپ لێدوانێکی دا کە هەرچەندە تا ئێستاش واتایەکەی بە تەواوی ڕوون نییە بەڵام کەمێک دۆخەکەی هێور کردەوە.\nلە ئێستادا کە بەرەوپێشچونەکانی ئەم بابەتە کەمبوونەتەوە و دۆخەکە ئارامترە لە پێشتر، ئەمڕۆ The Washington Post ڕاپۆرتێکی بۆمبئاسای بڵاوکردەوە و تیایدا کۆمەڵێک دۆکیۆمێنتی دزەپێکراو هەن کە ئاماژە بەوە دەدەن هواوەی بە درێژایی ٨ ساڵ هاوکاری کۆریای باکووری کردووە ژێرخانی ئینتەرنێت دابمەزرێنێت و پەرەی پێبدات، تەنانەت ئەو بەرهەمانەی دابینی کردوون پارچە و تەکنەلۆژیای ئەمریکییان لەخۆگرتووە و بەمەش هواوەی سەرپێچی چەندین سزای کردووە کە سەپێندراون بەسەر ئەو وڵاتەدا.\nوتەبێژی هواوەی Joe Kelly ڕایگەیاند هواوەی هیچ کارێکی نییە لەو وڵاتە لە ئێستادا بەڵام هیچی نەگووت دەربارەی ڕابردوو و دۆکیۆمێنتەکانیشی بە درۆ نەخستەوە.


ئەو حەوت خواردنەی پێویستە لە ڕەمەزاندا بەردەوام بخورێن\n13342 جار خوێندراوەتەوە\nسەرباری شێوازە پەیڕەوکراوەکانی سیستمی خۆراکی کە لەلایەن ڕۆژووانانەوە پەیڕەو دەکرێت لە مانگی ڕەمەزاندا، بەڵام پسپۆڕانی بواری خۆراک ئامۆژگاری ئەو کەسانە دەکەن کە بەڕۆژوو دەبن لەم مانگەدا چەند جۆریک لە خواردنی دیاریکراو بخۆن، بە تایبەت لە کاتی پارشێودا.\nماڵپەڕی "وێب هێڵس" لە زاری ئەو پسپۆڕانەوە بڵاویکردەوە باشترین خواردن و خواردنەوەکان کە پێویستە لە مانگی ڕەمەزاندا بخورێن لە بەربانگەوە تا پارشێو و پێویستە لە ماڵەوە هەبێت پێکهاتوون لەمانەی خوارەوە:\nبە یەکێک لە سەرچاوە سەرەکییەکانی کالیسیۆم دادەنرێت بە تایبەت کاتێک لەگەڵ نان بخورێت، بۆ ئەوەی بکرێتە ژەمێکی سەرەکی بۆ پارشێو، کە بە درێژایی ڕۆژەکە چالاکت دەکات، هەروەها خواردنەوەی شیر زیاتر هەستی تێربوونت لا دروست دەکات و چیتر خواستت بۆ خۆراک خواردنی زیادە نامێنێت، بە تایبەت لە کاتی پارشێواندا، ئەوەش ڕێگر دەبێت لە دووچار بوون بە قەڵەوی و دووچار بوون بە کێشەکانی دەزگای هەرس.\nشیر کاریگەریی هەیە لەسەر باشترکردنی باری دەروونی مرۆڤ و پاراستنی تەندروستی و شێداری و جوانی پێست، و ڕزگارت دەکات لە هیلاکی و بێتاقەتی، کە زۆرجار دووچاری ڕۆژووان دەبێت، بە تایبەت لە وەرزە گەرمەکاندا.\nجگە لەوەش شیر جۆرێک لە بەکتریای سودبەخشی تێدایە دەبێتە هۆی چارەسەکردنی سەرئێشە و کەمکردنەوەی ئاستی کۆلیسترۆڵ لە لاشەی مرۆڤدا.\nشیری کەم چەوری هاوکار دەبێت بۆ چارەسەرکردنی هەندێک لە جۆرەکانی هەوکردنی هەرسە ڕژێنەکان و پارێزگاری کردن لە هاوسەنگی بەکتریایی لە گەدەدا، کە ئەوەش هاوکارێکی باش دەبێت لە دووچار بوون بە سکچون، کە زۆرجار بەهۆی تێکچوونی گەدە و هەرسەوە دووچاری مرۆڤ دەبێت لە ڕەمەزاندا.\nبە یەکێک لە سەوزە گەڵا پانەکان دادەنرێت و دەوڵەمەندە بە پێکهاتە خۆراکییە تەندروستەکان وەک ئاسن و کالیسیۆم و مەگنسیۆم و مەنگەنیز، ڤیتامینەکانی ئەی و بی و سی، کە زۆر گرنگن بۆ ڕۆژووەوان لە ڕەمەزاندا.\nسپیناخ کاریگەریی بەرچاوی هەیە لەسەر کەمکردنەوەی فشاری خوێن و پاراستنی ڕێژەی شەکر لە خوێندا و هاوسەنگ کردنی ئاستی ترشەڵۆک لە گەدە و لاشەی مرۆڤدا بە گشتی، کە هاوکار دەبێت بۆ زیادبوونی ڕێژەی وزە و بەفێرۆ نەچوونی لە ڕۆژانی ڕەمەزاندا.\nبە یەکێک لە سەرچاوە سەرەکییەکانی پڕۆتین دادەنرێت، بە تایبەت خواردنی هێلکەی کوڵاو لە پارشێودا یارمەتیدەر دەبێت لە کەمکردنەوەی هەستکردن بە تینوویەتی و برسیەتی لە ڕۆژدا، هەروەها پارێزگاریی دەکات لە تەندروستی غودەی دەرەقی، لاشەی مرۆڤ ڕزگار دەکات لە تەمبەڵی و خاوخلیچکی لە کاتی بەڕۆژبووندا.\nبە یەکێک لە خۆراکە یارمەتیدەرەکانی سەر سفرەی ڕەمەزان دادەنرێت لە پرۆسەی هەرسکردن و بەهێزکردنی سیستمی بەرگری لاشە، هەروەها دەبێتە هۆی ڕێکسختنی جوڵەی گەدە و کەمبوونەوەی سکچوون، ئەوەش وادەکات لاشەی مرۆڤ سودی تەواو لە خۆراکەکانی وەربگرێت و پارێزگاریی لە خۆی بکات لە ماوەی بەڕۆژبووندا.\nگرنگە پارێزگاری بکرێت لە سەوزە تازەکان و شۆردنەوەیان بە باشی، چونکە بە یەکێک لە خۆراکە سەرەکییەکانی ڕەمەزان دادەنرێت، بە تایبەت کە بڕێکی زۆر ئاویان تێدایە، سەرەڕای بوونی ڕێژەیەکی باش لە ڤیتامین سی و بی و کالیسیۆم و ترشی کافیک، کە لەسەر هێشتنەوەی لاشە بە شێداری کاردەکات.\nخواردنی ٣ دەنگ خورما لە کاتی ژەمی پارشێودا یاخود لە کاتی بەربانگدا، زۆر گرنگە و پێویستە ڕۆژووەوان لەسەری بەردەوام بێت، چونکە دەوڵەمەندە بە ماددە ڕیشاڵییەکان، کە بە ئاسانی ناتوێنەوە و دەبێتە هۆی کارئاسانی بۆ کرداری هەرس لە گەدە و ڕیخۆڵەدا، بە تایبەت لە کاتی بەربانگدا.\nهەروەها خورما بە چارەسەرێکی گرنگ دادەنرێت بۆ قەبزی و کاریگەریی بەرچاوی هەیە لەسەر کەمکردنەوەی کۆلیسترۆڵە زیانبەخشەکان لە خوێن و پاراستنی تەندروستی دڵ و خوێنبەرەکان.\nبە یەکێک لە سەرچاوە سەرەکییەکانی پرۆتین دادەنرێت، بۆیە زۆر گرنگە بۆ ڕۆژووەوان، بە تایبەت بۆ ئەو کەسانەی تەمەنیان لە سەروو چل ساڵییەوەیە.\nتوێژینەوە زانستییەکان دەریانخستووە، خواردنی ماسی مرۆڤ دەپارێزێت لە کەڵەکەبوونی خوێن لە خوێنبەرەکان، پاراستنی خانە و شانەکانی لاشە.\nماسی زۆر گرنگە بۆ ئەو کەسانەی کە دەیانەوێت لە مانگی ڕەمەزاندا کێشیان دابەزێنن و هیچ مەترسییەکی نییە لەسەر ئەو کەسانەی کە دووچاری نەخۆشییە درێژەخایەنەکان بوونەتەوە.


لە کوێی ئەی ئەو قارەمانەی چەندین ساڵە بە حەسرەتیەوەین! عەبدوڵا ئایماز – بزاڤی خزمەت\nکاتێک مەهمەت عاکیف دەیوت” ئەی ڕۆژهەڵاتی گەورە، ئەی جێنشینگەی ئەبەدی، دەڵێی بوویت بە کەلاک؟ خۆ تۆ جاران وا نەبوویت!”. کاتێک لەم قسانەدا ڕووی لە گەلانی ئاسیا و بە تایبەت وڵاتانی موسوڵمانان و ڕووداوەکانێتی، ئەوە دەبینین کە بە چ ئازارێکەوە تلاوەتەوە.\nئوستاد بەدیعوزەمانیش بەوپەڕی هیواوە دەیوت” بەڵێ هەردەم ئومێدەوار بن، لەم گۆڕانکاریانەی لە ئێستادا ڕوو دەدەن، بەرزترین و زوڵاڵترین دەنگ، دەنگی ئیسلام دەبێت”.\nم.فەتحوڵا گولەنیش لە وتارێکیدا بە ناوی “لە گێژاوەوە بۆ سیستەم” دەڵێت:\n” ماوەی چەند سەدەیەکە کۆمەڵگای ئێمە، لە ڕووی ئەخلاق و فەزیڵەت و بیرکردنەوەی زانستیانەوە، بە تەواوی وێنەی وێرانەیەکمان پێدەدات.\nبەڵێ کۆمەڵگای ئێمە، لە بابەتەکانی ئەخلاق، پەروەردە، هونەر بە دوای ئەڵتەرنەتیڤی سیستەم و هزرێکی نوێدا دەگەڕێت. یان ڕاستتر وایە بڵێین، لەم جوغرافیا گەورەیەدا، لە بەرامبەر کۆمەڵێک هزری بێ هوودە و ڕۆحی هەتیو کەوتوودا، کە بایەخ نادەن بە هەستی بەرپرسیارێتی، بەها مرۆڤایەتیەکان، زانست، ڕەوشت، بیرکردنەوەی ڕاستەقینە، فەزیڵەت و هونەر؛ پێویستمان بە مێشکگەلێکی بلیمەت و ئیرادەگەلێکی پۆڵاینی وەها هەیە، کە بتوانێت وجود(بوون) بە هەموو قوڵایەکانیەوە، مرۆڤایەتی، ڕەهەندە دونیایی – ئاخیرەتیەکان بە هەموو فراوانیەکانیەوە لە باوەش بگرێت.\nبەڵێ، لەم دونیا موبارەکدا سەردەمانێکی وەها هەبوون کە ڕۆشنبیرەکان بێدەنگبوون و، زنجیر لە دەمی بیر و هزر دراوە و، ئەوانەی نوێنەری هێز و دەسەڵات بوون، پشتگیریان لە گومڕایی و ناڕەسەنێتی کردووە و نەوە بەدبەختەکانیش، لەناو وڕێنەی سەرسوڕمانیاندا هەمیشە وەک جەنازە بێ گیان و، لە ناو بێ هیوایی و هەستە تاریک و نوتەکەکانیاندا حەشر و نەشر بوون.\nلەم سەردەمە سوورەدا، کە هەموولایەک بە هەڵاو و تۆمار تۆماری بێ هیوایی تەوق دراوە، چاوەکان زۆر جار لە ناو بێچارەییدا بە فرمێسکەکانیان هەناسەیان داوە و، دڵەکانیش بە هەندێک وتەی هەڵقوڵاو لە خۆیانەوە هاواریان کردووە و بەرامبەر هەندێک دەموچاوی بێشەرم خۆیان خواردۆتەوە و لە ناخەوە وتوویانە:” ئینجا سەبارەت بەم سەرسامانەی چارۆکەیان بەڕووی ئیلحاد و بێ دینیدا هەڵداوە و، ئەم نەدانانەی چەپڵە بۆ هەموو کەسێک و قسەیەک لێدەدەن و، ئەو ویژدانە کۆڵەوارانەی ڕاهاتوون بەوەی ملکەچی ئەم هێز و دەسەڵاتە بن، لەم شەرەف و عیزەتە لەکەداربووانە چاوەڕێی چیترمان بکردایە؟!” ئەمەیان لەبەر خۆیانەوە وتووە و ناڵاندوویانە؛ بەڵام ئەوەی شڵەقاوە شڵەقاوە، ئەوەی ڕووخاوە ڕووخاوە و، ئەوەی ڕۆشتووە ڕۆشتووە و هیچی نوێی لە شوێن دانەنراوە.\nبەڵێ هەر هەموومان، تەنانەت ئەو ڕیالیستانەی(!) کە جگە لە خۆشگوزەرانی خۆیان بیر لە هیچ شتێکی تر ناکەنەوە، کەسانێک بە هۆی بینینی ئەو نیگەرانی و ناڕەحەتیانەی کە ئەوانیش لە حاڵی ئێستایاندا لە قوڵای دڵیانەوە هەستی پێدەکەن، ڕووخاون و تیاچوون و، هیچی تریش لە شوێنی ئەو ڕووخاوییەیان دروستنەکراوەتەوە و کۆمەڵگا بە هەموو بەهاکانیەوە ژێراوژوور و ئاوەژوو بۆتەوە.\nم.فەتحوڵا گولەن لە وتارێکیدا لە لاپەڕە ٢٦ی گۆڤاری سزنتی کە لە ساڵی ١٩٨١ دەرچووە، واتە ڕێک پێش ٣٦ ساڵ بەر بانگەوازێک دەکات و دەڵێت:\nتۆ لە کوێی ئەی ئەو قارەمانەی ساڵانێکە بە حەسرەتیەوەین. لە کوێی کۆتری خەیاڵ و قومری ناو خەونەکانمان. تۆ لە کوێی مژدەهێنەری زیندووبوونەوەی پاش مەرگمان. ئەی ئەوەی لە ڕۆژانی پڕ خەم و پەژارە، لە شەوانی بێداریماندا، هەر چاومان لەسەر ڕێگاکەی بوو.\nلە ئاسۆماندا هەر بولێڵەیەک دەرکەوت لە بەرخۆمانەوە وتمان “ئەمە خۆیەتی” و بە وتنەوەی سرودی” ثنیة الوداع” ملی ڕێگەمان گرت.\nئەی ئەوەی بە دەستە و گروپ، چەندین ڕۆژ چاوەڕێمان کردیت و، کاتێک بە قۆڵ و باڵی شکاوەوە گەڕاینەوە ماڵەکانمان، بە خولیای چەشنی گوڵە سەوسەنەوە، دڵی خۆمان دایەوە و بەردەوامبووین لە چاوەڕوانی!\nهەر ڕۆژێکی نوێ کە بە شنەبای خەم و تاسە و کەدەرەوە ئامبازی ڕۆحەکانمان بوو، دوژمنانیشمان هەتا بێت نەڕەیان زیاتر بەرزتر دەبوویەوە و هەموولایەکیان لە ژاوەژاویاندا دەخنکاند و دەیانوت: ئەو هەناسە مەسیحئاسایایەی خاوەنی بازوەکانی هەرەقلیتە، هەرگیز نایەت بۆ لاتان.\nتۆ لە کوێیت و کەی دەردەکەویت قارەمانی ناو ئەفسانەکانم؟\nسوێند بە خودا مۆمی تەمەنی ڕۆحە نیوەمردووەکانمان و دڵە سیسبوەکانمان، خەریکە خامۆش دەبن.\nگەر بە هەناسە بێگەردەکانتان کە گیان بە بەری گیاندا دەکات، بە فریامان نەکەویت، لە چاوە وشکبووەکانمان و حەوزە بێ ئاوەکانماندا، پەڕەی گوڵێکی نیلوفەر نامێنێت، هەڵنەوەریبێت.\nسەدەگەلێکە باخەوانەکەمان ڕۆشتووە و باخەکانمان وێران بوون.\nزەمین وەک عینادی لەگەڵ ئاسماندا بکات، لەو ڕۆژەی بەردەوام داوای ئاوی لێدەکات و ئەویش پێی وت “ئامانجمان وشکبوونەوەی چاوەکانە”، سەرتاپای زەمین لەمسەرەوە تا ئەوسەر بۆتە چۆڵ و بیابان.\nئێمەش لەم بیابانە وشک و برنگەدا هەر کاروانێکمان بینیبێت، وەک ئەوەی بە دوای کراسەکەی یوسفدا بگەڕێین لە تۆمان پرسی و، دواتر لەبەر خۆمانەوە “فصبر جمیل” ێکی ترمان وتەوە و دەستمان کرد بە چاوەڕوانی لە دایبوونێکی نوێتر.\nلەم جیهانە بێ مرۆڤ و بێ پەریەدا کە بێدەنگی و بێ خاوەنی ناخمانی پڕکردووە لە تەنیایی، چەندین جار مێشەکانمان وەک باز و، پەکەوتە بێ دەست و قاچەکانمان وەک ئەسکەندەر، چەپڵەڕێزان کرد!\nهیچ کاروان و قافڵەیەک نەماوە بە دوایدا ڕانەکەین. بەڵام تۆ؛ لە هیچ کامیاندا نەبوویت!\nئەو باڵابەرزانەی چەشنی منارەکان هاتنە سەر ڕێگامان، هێندەی پەنجەیەک خاوەنی هزر و، ئیرادەی هەڵکردنی مۆمێکیان تێدا نەبوو.\nدونیای ڕۆحیان وەک کاربۆن و، هزریان هەر وێرانە بوو، چاوەکانیان هەتا بڵێی نزیکبین و ڕوونکردنەوە و بەیاناتیان هەتا بڵێی ڕووت و قوت بوو.\nلەواندا تێڕوانینە هەژێنەرەکانی قارەمانەکەمان و، ناسۆر و ئازاری قارەمانەکەمان و، زەردەخەنە و جۆش و خرۆشی ئەومان بەرچاو نەکەوت.\nهەموو کاتێکمان هەر مانگی موحەرەم و سەرزەمینمان هەر کەربەلا بوو. سینەشمان هەر بە ئاخ و داخ و فیغانی حوسەینەوە دەناڵێنێت. چاومان هەمیشە لە بولێڵەکانی ئاسۆیە و وەک ئەوەی بە دوای مانگی یەکشەوەدا بگەڕێین چاومان لە ڕێتە و، لە هەموو سیمایەکدا بە خەیاڵی دەموچاوی تۆوەین و، لە هەموو هاوارێکدا بە دوای چریکەی خۆشی تۆدا دەگەڕێین. ئێمە هەمیشە بە حەسرەت و تینوێتی و خولیای تۆوەین.\nئێمە هەمیشە تۆمان بە کەسێکی بە وەفا، جوامێر، بە هەست و شعور و کردە ناسیوە. ئەوەی هاتبێتە ژێر باڵی تۆوە، خراپەی لێنەبینیویت. تۆ هەردەم بەستە و ئاوازی ڕاستگۆیی و سەمیمیەت بوویت. لەگەڵ گریانی ئەوانەی دڵیان پێدابوویت گریایت و لەگەڵ زەردەخەنەی ئەواندا زەردەخەنە گرتیتی. بۆ ئەوان ناڵاندت و بۆ ئەوان خۆشنود بوویت. دڵە گەورەکەت و ڕۆحەکەت کە لەسەروی دڵتەوە پەروازی گرتووە، هیچ کاتێک گیرۆدەی قولاپی ماددەگەرایی و شتە دونیایەکان نەبوو. تۆ هەمیشە وەفای خام و لە دڵەوە بوویت.\nتۆ هەمیشە بە وەفابوویت و، تەنانەت کاتێک دەچوویتە ژێر بارێکی گرانی وەک شاخی کاف، لە ئاستی هەست و شعوری ئەو ئەرکەی سەرشانت بوویت و سووربوویت لەسەری. هەربۆیە نە هەوراز و نشێوی ڕێگاکان، نە ئەو دەریا خوێناویانەی دەهاتنە بەردەمت، لە تۆدا دەستەوسانی و چۆکدادان و بێ وەفاییان بەرامبەر ئەرکەکەت دروست نەکرد.\nلە کاتێکدا چاوم لە ڕێتە و، زمانم سرودەکانی بانگهێشتکردنت دەڵێنەوە، دەمەوێت ڕمە شکاوەکەم بدەم لە تەلەکانی دڵم. هەیهات! تەنانەت لە بچوکترین خاڵی ئەم بێسەروبەریەدا نەمتوانیوە ببم بە تەرجومانیش، من هێندەی خرۆشاوی ئەو ئاوازەی تۆم، ئەگەری چڕین و وتنەوەی ئاوازەکەشم نەماوە.\nئەی قارەمانی ناو خەوە شیرینەکان، لەم ڕۆژە ڕەشانەدا کە ڕیا، شۆهرەت، پۆست و پلە و پایە، دەیانەوێت هیوا ڕۆشنەکانمان لە قوڕ بنێن، ئەو دڵانەی ئاتاجی ئیکسیری زیندووکەرەوی زاری تۆن، چیدی لەمە زیاتر چاوەنواڕی مەکە!\nبەڵێ لەمە زیاتر چاوەنواڕی مەکە!


کچەکەی سولەیمانی: هەزاران حاجی قاسم ئامادەن بەرەو کۆشکی سپی بڕۆن\nكچەكەی قاسم سولەیمانی، ئەمڕۆ ١٠ی کانوونی دووەمی ٢٠٢٠، بەشداری نوێژی هەینی کرد لە کرمان بەچەکەوە.\nمیدیاکانی ئێران بڵاویانکردەوە، زەینەبی کچی قاسم سولەیمانی ئەمڕۆ بە چەکەوە لە نوێژی هەینی کرمان بەشداریی کرد و وتوویەتی: هەزاران حاجی قاسم ئامادەن بەرەو کۆشکی سپی بڕۆن".\nباسی ئەوەشی کرد: باوکی زیاتر لە ٤٠ ساڵ خزمەتی ئێرانی کردووە و هەرگیز نایەڵن خوێنەکەی ون ببێت.\nپێشتریش زەینەب لەكاتی ناشتنی تەرمی باوكیدا رایگەیاند، گروپەكانی بەرگری لە ناوچەكە دەتوانن تۆڵەی باوكم بكەنەوە و هەر یەكەلە بەشار ئەسەد و حەسەن نەسروڵا و ئیسماعیل هەنیە و عەبدولمەلیك حوسی و هادی عامری و حەسەن نەخالەی ئەو توانایایەیان هەیە ئەو كارە ئەنجام بدەن.\nكچەكەی قاسم سولەیمانی لە مەراسمی ناشتنی تەرمی باوكیدا رووی لە ئەمریكا كرد و رایگەیاند، پلانە گڵاوەكانتان بۆ نانەوەی دووبەرەكی لە نێوان ئێران و عێراقدا كار لە پەیوەندییە مێژووییەكەی نێوان ئەو دوو وڵاتە ناكات.\nئەمە لەکاتێکدایە، (قاسم سوله‌یمانی) فه‌رمانده‌ى پێشووى فه‌یله‌قى قودسى سه‌ر به سوپاى پاسداران به‌ره‌به‌یانى هه‌ینى سێى كانونى دووه‌م له بۆردوومانێكى هێزه‌كانى ئه‌مریكا له نزیك فڕۆكه‌خانه‌ى نێوده‌وڵه‌تى به‌غدا كوژرا، لەگەڵ ئه‌بو مه‌هدى موهه‌ندیس، جێگرى سه‌رۆكى ده‌سته‌ى حه‌شدى شه‌عبى و ژماره‌یه‌ك پله‌دارى ئێرانى و به‌رپرس و چه‌كدارى ترى حه‌شد.


ماڵپەری فیردەوس | ئایا مانای ئەم فەرموودەیە چییە: (فإن ربە بینە وبین القبلە)، ئایا خوای گەورە لەسەر عەرشە یان لەبەردەم نوێژ خوێنە؟\nسەردێری پرسیار:ئایا مانای ئەم فەرموودەیە چییە: (فإن ربە بینە وبین القبلە)، ئایا خوای گەورە لەسەر عەرشە یان لەبەردەم نوێژ خوێنە؟\nبەرواری دانان :2020-01-10 کۆدی پرسیار:1700\nپرسیار: ئایا مانای ئەم فەرموودەیە چییە: (فإن ربە بینە وبین القبلە)، ئایا خوای گەورە لەسەر عەرشە یان لەبەردەم نوێژ خوێنە؟\nوەڵام: عَنْ أَنَسٍ رضي اللە عنە قَالَ: قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ: (إِذَا كَانَ أَحَدُكُمْ فِي الصَّلاةِ فَإِنَّهُ يُنَاجِي رَبَّهُ فَلا يَبْصُقَنَّ بَيْنَ يَدَيْهِ وَلا عَنْ يَمِينِهِ، وَلَكِنْ عَنْ شِمَالِهِ تَحْتَ قَدَمِهِ) مُتَّفَقٌ عَلَيْهِ.\nواتە: لە ئەنەس دەگێڕنەوە خوا لێی ڕازی بێت دەفەرمووێت: پێغەمبەر صلی اللە علیە وسلم دەفەرمووێت: (ئەگەر یەکێک لە ئێوە لەناو نوێژدا بوو، ئەوە قسە لەگەڵ خوای خۆی دەکات، کەوابوو تف مەکە لەبەردەم خۆت یان لای ڕاست، بەڵکو تف بکە لای چەپی خۆی لەژێر قاچی).\nڕیوایەت هاتووە دەفەرمووێت: (فإن ربە بینە وبین القبلە) رواە البخاري (٤٠٥)، (٤١٧).\nواتە: چونکە خوای گەورە لەنێوان نوێژ خوێن و قیبلەیە. وە فەرموودەی ابن عمر هاتووە دەفەرمووێت: (فإن اللە قبل وجهه إذا صلی).\nئەم فەرموودەیە بەڵگەیە خوای گەورە لەبەردەم نوێژ خوێنە، مانای ئەوە ناگەیەنێت لەسەر زەوی یە و ئاسمانی بەجێ هێشتووە و عەرش چۆل بووە، بەڵکو خوای گەورە لەسەر عەرشە و لەبەردەم نوێژ خوێنە، واجبە موسلمان تەسلیم بێت و ئیمانی بە دەقەکان هەبێت و پرسیار لە چۆنییەتیەکەی نەکات، چونکە خوای گەورە لەناو و سیفەت دا وەک دروستکراوەکان نییە.\nابن تیمییە ڕەحمەتی خوای لێ بێت دەفەرمووێت: (ئەوەی ڕاست بێت فەرموودەکە لەسەر ظاهری خۆیەتی، خوای گەورە لەسەر عەرشە، وە لەبەردەم نوێژ خوێنە، بەڵکو ئەم وەسفە جێگیر دەکرێت بۆ دروستکراویش، چونکە مرۆڤ قسە دەکات لەگەڵ ئاسمان و خۆر و مانگ، وە خۆر و مانگ لەسەرووی مرۆڤەکەن، وە هەروەها لەبەردەم کەسەکەشن) مجموع الفتاوي (٥/١٠٧).\nابن عثیمین ڕەحمەتی خوای لێ بێت دەفەرمووێت: (چۆن دەکرێت خوای گەورە لەبەردەم ڕووی نوێژ خوێن بێت کەچی خۆی لە ئاسمانە؟\nدەڵێین: ئەمە گونجاوە و دەکرێت، مانای ئەوە نییە ئیلا دەبێت بەرامبەر بێت و لە ئاسمان نەبێت، بە بەڵگەی ئەوە مانگ لەبەردەم روخسارتە لە کاتی ئاوابوون و هەڵاتن، لەگەڵ ئەمەش لە ئاسمانە، پاشان ئەوەی واجب بێت لەسەر ئێمە فەرموودەی هاوشێوەی ئەمانە واجبە بەڕاستی دابنێیت و نابێت ڕەخنەی لێ بگریت) فتح ذي الجلال والإکرام (٢/٤٩٤).\nصالح الفوزان خوا بیپارێزێت دەفەرمووێت: (مانای فەرموودەکە ئەوە ناگەیەنێت خوا تێکەڵ بە بەندەکانی بووە و لەتەنیشت بەندەیە، بەڵکو خوای گەورە لەسەر عەرشە و لە ئاسمانەکان، وە لەگەڵ بەندەی خۆی دایە کاتێک بانگی دەکات و لێی نزیکە) تسهیل الألمام (٢/١٥٥-١٥٦).\nعبداللە بن عبدالرحمان آل بسام خوا بیپارێزێت دەفەرمووێت: (ڕووی ژێرەوە نەفی کراوە بۆ خوای گەورە، دروست نییە ڕووی ژێرەوە بۆ خوای گەورە جێگیر بکەیت، خوای گەورە بەرزە بە مطلقی لە زات و سیفەت و توانا و قهر) توضیح الأحکام (٢/٦٩).


كۆچی پێچەوانە لە نەینەواوە بەرەو هەرێمی كوردستان دەستپێدەكاتەوە\nكۆمسیۆنی مافەكانی مرۆڤ ئاشكرایدەكات:" بەهۆی ناجێگیری دۆخی ئەمنی ناوچەكەیان كۆچی پێچەوانە لە پارێزگای نەینەواو دەوروبەریانەوە بەرەو هەرێمی كوردستان دووبارە سەریهەڵداوەتەوە.\nئەكرەم محەمەد، ئەندامی كۆمسیۆنەكە لە بەیاننامەیەكدا ئاشكرایدەكات:" هۆكاری سەرەكی ئەم كۆچكردنە دەگەڕێتەوە بۆ نەبوونی ئاسایش و سەقامگیری و كەموكوڕی خزمەتگوزارییەكان لە موسڵ ودەوروبەریدا بە تایبەت ئەو ناوچانەی پێشتر لەژێر ركێفی چەتەكانی داعشدا بوونە.\nهاوكات، ئەحمەد مەدلول جەربا، ئەندامی ئەنجومەنی نەینەوا هەفتەی رابردوو هۆشداری دایە عادل عەبدولمەهدی سەرۆك وەزیران لە ئەگەری دووبارە كەوتنەوەی شاری موسڵ بە دەستی هێزە تیرۆرستەكانەوە وەك ئەوەی لە حوزەیرانی 2014 روویدا.\nجەربا لە بەیاننامەیەكدا وتیشی: " بەهۆی ناسەقامگیری رۆژاوای شارەكەو بوونی داعش لەو ناوچانە كە لە ماوەی رابردوودا خەڵكیان لەگوندەكانی بەعاج و دەوروبەری رفاندووەو هێرشی چەكدارییان كردۆتە سەر خاڵە ئەمنیەكان بەو هۆیەوە پرۆسەی كۆچكردنەوە بەرەو هەرێمی كوردستان بەشێوەی بەرچاو رووی لە زیادبوونكردووە.\nناوبراو ئەوەش دەگەڕێنێتەوە بۆ نەبوونی هیچ یەكەیەكی سەربازی سەر بە وەزارەتی بەرگری لە قەزای بەعاج و ناحیەی تەلعەبتەو قەزای حەزەرو دەوروبەری.\nجەربا لە بەیاننامەكەدا هۆشداری دەداتە عادل عەبدولمەهدی سەبارەت بەوەی خەڵكی عێراق بەگشتی و موسڵ بە تایبەتی خوێنی زۆریان رشتوە بۆ ئازادكردنی موسڵ كە لە دیوی رۆژاواوە كارئاسانی بۆ تیرۆرستان كرا بۆ ئەوەی بێنە ناوشارەكەوە".\nدووپاتیشیكردەوە:" ئەگەر لە رێگەی هێزی سەربازی و دانانی یەكە سەربازیەكانی وەزارەتی بەرگرییەوە نەبێت ئەگەری زۆری هەیە بەشێوەیەكی كارەساتبارتر هەمان سیناریۆی ساڵی 2014 لەناوچەكە دووبارە بێتەوە".\n4/27/2019 10:46:28 AM


ترەمپ دەڵێ: حەز بە چارەی کورد ناکەم و ئەوان لەبەردەم ئێراق و تورکیا هەڵهاتوون\nئامادەکردنی: ڕێنوار نەجم، تایبەت بە کوردستان تایمز\nرۆژی سێشەممە یاداشتەکانی راوێژکاری پێشووی ئەنجومەنی ئاساییشی ئەمریکی جۆن بۆڵتن بە ناوی “ئەو ژورەی کە تێیدا رویدا؛ یاداشتێکی کۆشکی سپیی” بڵاودەکرێتەوە. کوردستان تایمز کۆپییەکی کتێبەکەی دەستکەوتووە و گرنگترین ئەو پرسانەی کە پەیوەستن بە کورد، بەتایبەتییش پرسی کشانەوەی هێزەکانی ئەمریکا لە سوریا و داگیرکردنی بەشێکی رۆژئاڤای کوردستان لەلایەن تورکیاوە، لەو چاوپێخشاندنە خێرایەدا بڵاودەکاتەوە.\nیاداشتەکانی بۆڵتن لەلایەن کۆشکی سپییەوە ڕووبەڕووی ئاستەنگی بوونەتەوە و داوای راگرتنی کراوە، بەڵام دادگاکانی ئەمریکا رەتیانکردەوە. یاداشتەکان نهێنیی زۆر دەربارەی ترەمپ و ئیدارەی ترەمپ و بڕیارە نابەجێکانی بڵاوکردۆتەوە؛ لە باسی داواکردنی ترەمپ لە سەرۆکی چینەوە بۆ هاوکارییکردنی بۆ ئەوەی لە هەڵبژاردنەکانی داهاتو دەربچێت، تا دەگاتە نهێنییەکانی پەیوەست بە کشانەوە لە سوریا. بۆڵتن لە یاداشتەکانی باسی زۆر کەسایەتیی دەکات، لەناویاندا سەرۆکی تورکیا رەجەب تەییب ئەردۆغان کە بە فاشیست و دیکتاتۆرەکان دەیشوبهێنێت.\nیەکەم ناوی “کورد” لە کتێبەکەی جۆن بۆڵتن‌دا لە لاپەڕە 41ـدا دێت کاتێک لە جەژنی ئیستەری ساڵی 2018، کە دەکاتە مانگی نیسان، لەگەڵ دۆناڵد ترەمپ‌دا باس لە کشانەوەی هێزەکانیان دەکەن لە ڕۆژهەڵاتی ناوەڕاست بەگشتی و سوریا بەتایبەتی. بۆڵتن دەگێڕێتەوە کە لەوکاتەی ترەمپ سەرقاڵی ئاهەنگگێڕان بووە لە کۆشکی سپی لەگەڵ خێزانەکەیدا، تەلەفۆنی بۆ ئەم کردوە و پێی وتووە: “دەمەوێت لەم جەنگە ترسناکانە [ی ڕۆژهەڵاتی ناوەڕاست] بێمە دەرەوە. ئێمە داعش بۆ ئەو وڵاتانە دەکوژین کە دوژمنی ئێمەن.” بۆڵتن دەڵێت کە پێی وابووە ترەمپ لەوێدا مەبەستی ڕوسیا، ئێران و سوریای ئەسەد بووە. هەروەها ترەمپ باسی لەوە کردووە کە ڕاوێژارەکانی بەسەر دوو بەرەدا دابەش بوون، ئەوانەی دەیانەوێت “بۆ هەمیشە” بمێننەوە، ئەوانەشی دەیانەوێت “بۆ ماوەیەکی دیکە” بمێننەوە. بەڵام ترەمپ پێچەوانەی هەردوو بەرەکە بووە و وتوویەتی: “بەهیچ شێوەیەک نامەوێت بمێنینەوە. حەز بە چارەی کوردەکان ناکەم، ئەوان لەدەست عێراقییەکان ڕایانکرد، لەدەست تورکەکان ڕایانکرد. تاکە جارێک کە ڕایان نەکرد ئەو جارەبوو کە ئێمە هەموو دەوروبەریانمان بۆردومان کرد بە فڕۆکەی F-18.” دواتر ترەمپ لە جۆن بۆڵتۆنی پرسیووە کە چی بکەن باشە. بۆڵتن دەڵێت پێی وابووە جەژنی ئیستەر “باشترین کات نییە بۆ گفتوگۆکردنی ستراتیژی ڕۆژهەڵاتی ناوەڕاست” بۆ داوای کاتی زیاتری کردوو بۆ ئەوەی بیر لەو بابەتە بکاتەوە.\nدوای فشارە زۆرەکانی میدیا و هاوپەیمانەکانی ئەمەریکا، ترەمپ بڕیاری دا پەیوەندییەکی دیکەی تەلەفۆنی لەگەڵ ئەردۆگان ئەنجام بدات بۆ گەیاندنی دوو خاڵ: یەکەم، هێرش نەکاتە سەر سەربازە ئەمەریکییەکان لە سوریا. دووەم، دڵنیا بێت لەوەی هێرش دەکاتە سەر داعش نەک کوردەکان. بۆڵتن لەبارەی پەیوەندییە تەلەفۆنییەکەوە لە کتێبەکەیدا دەنووسێت: “دوای سڵاوکردن و قسەی سەرەتا، ترەمپ بە ئەردۆگانی وت کە دەیەوێت کۆتایی بە داعش بهێنێت و ئەگەر تورکیا پێویستی بوو هاوکارییان بۆ دابین دەکەین. دووەم، ترەمپ فشاری لە ئەردۆگان کرد کە بەدوای کوردەکاندا نەچێت و نەیانکوژێت، چونکە خەڵکێکی زۆر هەیە ئەوانیان ۆش دەوێت لەبەر ئەوەی چەندین ساڵە لەگەڵ ئێمە شەڕی داعش دەکەن. تورکیا و کوردەکان پێویستە بەیەکەوە شەڕی هێزەکانی داعش بکەن. ترەمپ وتی کە ستراتیژییەکی لەو شێوەیە دەکرێت گۆڕانکارییەک بێت بۆ ئەردۆگان، بەڵام دووبارە دوپاتی کردەوە کە چەند پاڵپشتییەکی گەورە بۆ کوردەکان هەیە لە ویلایەتە یەکگرتووەکان.”\nلەبارەی وەڵامی ئەردۆگان بۆ خاڵی دووەم، بۆڵتن دەڵێت: “ئەردۆگان پێی بەجەرگی خۆیدا نا و وتی کە ئەو کوردەکانی خۆش دەوێت و کوردەکانیش ئەویان خۆش دەوێت، بەڵام وتی کە یەپەگە-پەیەدە-پەکەکە (گروپە کوردییەکان لە تورکیا و سوریا، ئەو نۆ پیتەی ئەردۆگان وا دەیوت وەک ئەوەی ناوی خۆی بڵێ) کوردەکانیان هەڵفریواندووە و نوێنەرایەتی ئەوان ناکەن.” بۆڵتن لەبارەی قسەکانی ئەردۆگانەوە دەڵێت: “پێشتر هەموو ئەوانەمان گوێ لێ بووبوو، هەمووی پروپاگەندەیەکی ستانداردی ڕژێمەکەی ئەردۆگان بوو.”\nلە بەشێکی دیکەی کتێبەکەدا، جۆن بۆڵتن باس لەوە دەکات کە لەگەڵ دەنفۆرد باسیان لە هێرشی چاوەڕوانکراوی تورکیا بۆ سەر باکووری سوریا کردووە و دەڵێت بەو پێیەی وا دەردەکەوێت کە ئەردۆگان باوەڕی وابێت کە “تەنها کوردی باش ئەو کوردەیە کە مردووە”، دەنفۆرد پێی وایە ئامانجی سەربازیی دەستبەجێی تورکیا لە سوریا بۆ دەکردنی کوردەکان دەبێت بە درێژایی سنووری تورکیا-سوریا، دواتریش سەدان هەزار ئاوارەی سوریی لە تورکیاوە بگەڕێنێتەوە ئەو ناوچانە.\n“دەنفۆرد پێشنیازیکرد ئەویش هاوسەفەرییم بکات لە گەشەکەم کە بۆ سەرەتای مانگی کانوونی دووەم دامنابوو بۆ تورکیا و لەوێ بمێنێتەوە بۆ گفتوگۆ لەگەڵ سوپای تورکیا، کە منیش بۆ ئەوە رازیبوم. بەم جۆرە، تورکەکان گوێبیستی پەیامێکی یەکگرتووی حکومەتی ئەمەریکا دەبن، کە ئەمەش دەبێتە هۆی کەمکردنەوەی توانای ئەوان بۆ قۆستنەوەی جیاوازییەکان لەنێو یاریکەرە جۆربەجۆرەکانی ئەمریکا. ئەمە هەمیشە ستراتیجێکی سیاسەتی دەرەوەی جێی پەسەندی حکومەتە. پوختەی ئەو گفتوگۆیانەم بە پۆمپیۆ راگەیاند، پێمگوت کە زاڵبووین بەسەر ئەنجامێکی زۆر خراپی سیاسەتی سوریا و ئێستا هەوڵدەدەین شتێکی پوخت و ماوەدرێژ رێکبخەین. پۆمپیۆ جەختی کردەوە کە نێردەی وەزارەتی دەرەوەی ئەمریکا بۆ هەڵسوڕاندنی کاروباری سوریا جیم جێفری لە کۆبونەوەکانی تورکیا ئامادە بێت، کە بەنابەدڵیی ناڕازییبوم. ئەوە لەبەرئەوە بوو پۆمپیۆ خۆی دوو رۆژ پێش کریسمس پێیگوتبوم کە جیم جێفری، باڵیۆزی پێشوی ئەمریکا بۆ تورکیا “هیچ خۆشەویستییەکی بۆ کوردەکان نییە و هێشتاش تورکیا وەک هاوبەشێکی متمانەپێکراوی ناتۆ دەبینێت.” ئەوانە ئاماژەی ئاگادارکردنەوەی رون کە کەیسی نەخۆشیی “بریکارێتیی” توشی وەزارەتی دەرەوەی ئەمریکا بووە کە دونیابینیی سیاسەتی دەرەوە لە خودی ئەمریکا گرنگتر دەبێت. پۆمپیۆ، شاناهان، دەنفۆرد و من رازیبوین کە “بەیاننامەیەکی مەبدەئیی” یەک لاپەڕەیی لەسەر سوریا بنوسین و خۆمان دوربگرین لە هەڵەتێگەییشتن، کە وەزارەتی بەرگری وای بیردەکردەوە کە بەتایبەتیی گرنگە.”\nجۆن بۆڵتن باس لەوەش دەکات دوای ئەوەی لە ڕۆژی 6ی کانوونی دووەم سەردانی ئۆرشەلیمی کردووە و ڕایگەیاندووە کە هەر کەس شانبەشانی ئەوان شەڕی کردبێت، بەتایبەتی کوردەکان، ئەوا بە کشانەوەی هێزەکانیان ناکەونە مەترسییەوە. دوای ئەو قسانە، ترەمپ پەیوەندی بە بۆڵتۆنەوە دەکات:\n“ترەمپ کاتژمێر یازدە و چل و پێنج دەقیقەی شەوی 6ی کانوونی دووەم تەلەفۆنی بۆ کردم، گوتی “هێشتا بەخەبەری، وانییە؟” کە بەدڵنیایی بەخەبەر نەبوم. کەسێک پێیگوتبوو تورکەکان دڵخۆش نین بەرانبەر بە چەند لێدوانێکی من کە میدیاکان بڵاویانکردبوەوە. بێگومان، هیچ شتێکم نەگوتبوو کە تڕامپ بە ئەردۆگانی نەگوتبێت. بەهەرحاڵ، ترەمپ چەندان جار لە گفتوگۆ تەلەفۆنییەکەدا چەندان جار گوتی “بنکە جەماوەرییەکەم دەیەوێت لە سوریا بچینە دەرەوە،” کە مانای وایە سەردانیکردنی تورکیا شتێکی خۆش دەبێت. بەراستی، رۆژی دواتر، هەر کە لە ئۆرشەلیمەوە دەفڕین، باڵیۆزخانەکەمان لە ئەنقەرە گوێبیستی ئەوە بوبون کە ئەردۆغان زۆر توڕە بوە کە لەوانەیە ئەو کۆبونەوەیە رەتبکاتەوە کە لەگەڵ من کاتی بۆ دیاریکرابوو. لە بازنە دیپلۆماسییەکاندا، ئەوە بە شتێکی ئاسایی دەبینرا، بەڵام من وام بینی کە ئەوە سەلمێنەری ئەوەیە سیاسەتی سوریای ئێمە لەسەر خەتی راستە لە دونیابینیی ئەمریکییەوە، نەک هی تورکیا.”\nدواتر جۆن بۆڵتن و دەنفۆرد سەردانی تورکیا دەکەن، بەڵام ئەردۆگان ئامادە نابێت بیانبینێت و بوونی وتارێکی لە پەرلەمان دەکاتە بیانووی کۆنەبوونەوە لەگەڵیاندا. دەنفۆردیش لە کۆبوونەوەی لەگەڵ فەرماندە تورکەکاندا بۆی دەرکەوتووە کە ئەوان هێندەی ئەردۆگان بەپەرۆش نین بۆ هێرشکردنە سەر سوریا:\n“لە هەمان کاتدا، زانیم کە دەنفۆرد وا بیری دەکردەوە کە فەرماندە سەبازییەکانی تورکیا کەمتر ئارەزوویان لە چونەناو سوریا هەبوو بەبەراورد بە ئەردۆغان و بەدوای ئەو هۆکارانەدا دەگەڕان کە خۆیان لە ئەنجامدانی ئۆپەراسیۆنی سەربازیی لە باشوری سنورەکانی خۆیان بپارێزن، لە هەمان کاتیشدا دەیانگوت کە تورکیا لە هێرشە تیرۆریستییەکان دەپارێزن. بۆ ئەوان، دەنفۆرد گوتی، “ئەمە سنوری مەکسیکی ئێمەیە.” دەنفۆرد بەدانەبڕاویی بەگوێرەی مەبدەئەکانی بەیاننامەکە پلانەکەی جێبەجێکردبوو، ناوچەیەکی ئارامی بیست بۆ سی کیلۆمەتری خستبووە رۆژەڤەوە کە تێیدا کوردەکان چەکە قوڕسەکانی خۆیان دەکێشنەوە دواوە و لەلایەن هێزی نێودەوڵەتیی کە بەشی هەرە گەورەی ناتۆ و هاوپەیمانەکانی دەبێ پێکدێت، کە دڵنیاییدەدەن کە هیچ تەداخولاتێکی کوردیی بۆ سەر تورکیا لەو ناوچانە رونادات، بەپێچەوانەشەوە، هەروەک چۆن لە واشنتن گفتوگۆمان کردبوو”.\n660 جار خوێندراوه‌ته‌وه\nکۆی سه‌ردان: 20933377


پلانی كاری كۆڕی تایبەت بە یاسای تاوانی زانیاری عێراقی ... دیوانییە 2012 ~ asowahab\nپلانی كاری كۆڕی تایبەت بە یاسای تاوانی زانیاری عێراقی ... دیوانییە 2012\nپلانی كاری گروپەكە، بۆ رووماڵكردنی كۆڕی راوێژكردن لەبارەی یاسای تاوانی زانیاری لە عێراق\nئەم پلانە بەسەر ئەو كەسانەدا جێبەجێ دەكرێت كە بەشداری كۆڕەكە دەكەن، یان ئەوانەی لەرێگەی ئەنتەرنێتەوە بەشدارن، هەمووان لەم گروپە بەرپرسیارێتیمان هەیە بەرامبەر ئەم كۆڕە، یەكەم وەك ئەوەی كە بلۆگەرین، دووەمیش وەك ئەوەی كە ئەندامین لە تۆڕی عێراقی بۆ میدیای كۆمەڵایەتی (ئەنسم) .\n1- تەوەری فەیسبوك : پەیجێكی تایبەت لەبارەی یاساكەوە هەیە كە دەتوانن بەم ناونیشانە سەردانی بكەن .\nتیایدا تەواوی هەواڵەكانی كۆڕەكە‌و بیروبۆچوونی ئامادەبووان بەشێوەیەكی راستەوخۆ یان ئەوانەی لە رێگەی تۆڕِە كۆمەڵایەتییەكانەوە بەشدارن دەخرێتەڕوو . خوازیارین هەموو وردەكارییەكان لەرێگەی ناونیشانی سەرەوە بنووسنەوە، ئەوانەی بەڕێوەبەر نین لە پەیجەكە، با ئاگادارمان بكەنەوە تا بیانكەینە بەڕێوەبەر لە پەیجەكە (بەڵام) پێویستە تێبینییەكی زۆر گرنگ لە یادتان بێت، ئەوەیە كە هەر چییەك بڵاو دەكەنەوە بەناوی ئێوەوە دەرناكەوێت بەڵكو ناونیشانی پەیجەكەی لەسەر دەبێت، ئەم پەیجە پرۆژەی هەڵمەتێكی بلۆگی (شەقامەكانی عێراقە – شوارع عراقیە – Iraqistreets Website )و ئێمە لە تۆڕەكە تەنها تەواوكار‌و هاوكاری هەڵمەتەكە بووین ،بۆیە خوازیارین بەرپرسیارانە مامەڵە بكەن‌و بە شێوازێكی دیبلۆماسی‌و واقیعی‌و زانستی‌و راستگۆیانە بەشدار بن لە بڵاوكردنەوەی بابەتەكانتان لەسەر پەیجەكە، هەروەها دەتوانن بەشداربن لە بڵاوكردنەوەی هەموو ئەو بابەتانەی لەسەر لاپەڕەكە بڵاو دەكرێتەوەو لە تۆڕە تایبەتییەكانی خۆتان بڵاویان بكەنەوە .\n2- تویتەر : یەكێكە لە گرنگترین ئامرازەكان بۆ رووماڵكردنی كۆڕەكە ... ئەو هاش تاكانەی پێشنیاركراون بۆ ئەم مەبەستە بە پێی ئەوەی لەبەرترە زنجیرە كراون لەسەرەوە تا دوایی بە پێی درێژی تویتەكە، ئازادیشن لە بەكارهێنانی هەر هاش تاكێكی تر، بەو مەرجەی ئەمانەی خوارەوە لەبەر چاو بگرن :\nهاش تاك – بۆ زمانی عەرەبی\nهاش تاك – بۆ زمانی ئینگلیزی\nخوازیارین لە هەمووان ئامرازی تویتەر بەكاربهێنن ئەمەش بەهۆی گرنگییەوە یان بۆ هەر رووداوێكی كوتووپڕی نەمانی خزمەتگوزاری ئەنتەرنێت لەناو هۆڵی كۆڕەكە (تا بە ئاسانی بتوانن لە رێگەی مۆبایلەكانتانەوە راستەوخۆە تویت لەسەر تویتەر بكەن ) بۆیە خوازیارین هێڵەكانی پریپەیدی مۆبایلەكانتان بە یەكەی گونجاو زەخیرە بكەن بۆ گرتنەبەری ئەم رێگەیە تكایە سەردانی ئەم ناونیشانە بكە بۆ دەستبەركردنی ئەو رێنماییانەی كە ئامادەكراوە بۆ ئەم مەبەستە .\n3 – بلۆگەرەكان :\nئەمەشیان لە گرنگترین ئامرازەكانە، لەوانەیە وتەیەكی بچوك كاریگەرییەكی زۆری هەبێت . بە ئازادی بنووسن لە رێگەی بینینی هەموو ئەو بابەتانەی لە فەیسبووك‌و تویتەر‌و بە هەموو زمانەكان بڵاو دەكرێنەوە .\n4- هەر ناونیشانێك (پێگەیەكی )تری پەیوەندی .. كە پەسەندن :\n5- ئەوانەی تواناو لێهاتوون لە وەرگێڕان بۆ زمانەكانی تری وەك (ئینگلیزی – فەرەنسی – كوردی...هتد) داوایان لێدەكەین ئەم كارە بگرە ئەستۆ تا بتوانین تەواوی بڵاوكراوەو تویتەكان بە زۆرترین خەڵك بگەن .\nبۆ هەر زیادەیەك یان گۆڕانكارییەك لە پلانەكە، خۆشحاڵ دەبین بە بەشداریتان لە گەڵماندا .\nتێبینییەكی زۆر گرنگ : بلۆگەر سیاسەتمەدار نییە، بلۆگەر دوژمنی دەوڵەت نییە، بلۆگەر ئامرازە نا توندوتیژەكان بە كار دەهێنێت بۆ گەیشتن بەو راستییەی لەسەر زەوی هەیە بە هەموو (شەفافییەت)و (راستگۆییەك)، ئەم كۆڕە ئامرازێكی ناتوندوتیژە بۆ گەیاندنی پایامێكی ناتوندوتیژ بە لایەنە بەرپرسەكان بۆ ئەوەی (چاو بخشێنن بە پرۆژە یاسای تاوانی زانیاری و بڕیارنەدان لەسەری‌و باشتری بكەن) چونكە دەرچوونی بەم شێوەیەی ئێستا دەبێتە هۆی (زەوتكردنی ئازادییەكان)و (بونیادنەنانی دەوڵەتی هاوڵاتی) كە لەسەر بنەمای (رێزگرتنی بەرامبەر) بونیاد دەنرێت .\nترجمە : aso wahab\n12:57 صaso wahabno comments


نه‌وتی خاو به‌ڕێژه‌ی 4%ی نرخەکەی به‌رزبوه‌وه\nمردنی شاعیرێکی ناسراوی عێراقی بە نەخۆشی راگەیەندرا\nکۆمپانیای گوگڵ زمانی کوردی شێوەزاری سۆرانی بە فەرمی زیادکرد\n09:29 - 14/05/2022\nنرخی نه‌وتی خاو له بۆرسه‌ی جیهانی ئه‌مڕۆ شه‌ممه به‌ڕێژه‌ی نزیكه‌ی 4%ی نرخه‌كه‌ی به‌رزبوه‌وه، یه‌ك به‌رمیل نه‌وتی برێنت به 115.5 دۆلار و یه‌ك به‌رمیل نه‌وتی خاوی تێكساسیش به 110.5 دۆلار مامه‌ڵه‌ی پێوه‌ده‌كرێت.\nئه‌مڕۆ شه‌ممه له بۆرسه‌ی جیهانی، نرخی یه‌ك به‌رمیل نه‌وتی برێنت 4.10 دۆلار به‌رزبوه‌وه، كه ده‌كات رێژه‌ی 3.82%ی نرخه‌كه‌ی و نرخی به‌رمیلێك گه‌یشته 110.5 دۆلاری ئه‌مریكی.\nنرخی نه‌وتی تێكساسی ئه‌مریكا، 4.36 دۆلار و به‌ڕێژه‌ی 4.11% به‌رزبوه‌و\nهه‌روه‌ها نرخی نه‌وتی تێكساسی ئه‌مریكا، 4.36 دۆلار و به‌ڕێژه‌ی 4.11% به‌رزبوه‌وه و نرخی به‌رمیلێك به‌رامبه‌ره به 110.5 دۆلاری ئه‌مریكی.\nیه‌كێك له هۆكاره‌كانی به‌رزبونه‌وه‌ی نرخی نه‌وتی خاو پەیوەندی بە راگەیاندنی قەبارەی بەرهەمهێنانی نەوتی 13 وڵاتەکەی ئۆپێکە\nیه‌كێك له هۆكاره‌كانی به‌رزبونه‌وه‌ی نرخی نه‌وتی خاو پەیوەندی بە راگەیاندنی قەبارەی بەرهەمهێنانی نەوتی 13 وڵاتەکەی ئۆپێکە کە رایانگەیاند، لە مانگی نیسان 2.7 ملیۆن بەرمیل کەمتر نەوتیان بەرهەمهێناوە لەو ئامانجەی دایانناوە، ئەوەش نیگەرانی لەلای کڕیاران دروستکردوە کە نەوتی کەمتر بخرێتە بازاڕەکانەوە.\nبەرزبونەوەی نرخی نەوت هاوکاتە لەگەڵ هەوڵەکانی ئۆپیک پڵەس بۆ بەرزکردنەوەی رێژەی بەرهەمهێنان لە مانگی (تەمموز/7)ی ئەمساڵ بۆ 432000 (چوار سەد و سی و دو هەزار بەرمیل) نەوتی رۆژانە، ئەوەش بەهۆی مەترسیەکانی کەمبونەوەی بڕی خستنەڕوی نەوتی خاو.\nلەماوەی دو مانگی رابردو و هەڵگیرسانی جەنگی ئۆکرانیا، نرخی نەوت بەرزبونەوەی بەرچاوی بەخۆیەوە بینیوە\nلەماوەی دو مانگی رابردو و هەڵگیرسانی جەنگی ئۆکرانیا، نرخی نەوت بەرزبونەوەی بەرچاوی بەخۆیەوە بینیوە و پێشبینی دەکرێت نرخه‌كه‌ی له‌م ئاسته‌ی ئێستادا بمێنێته‌وه.\nحکومەتی هەرێم ماوەی لێخۆشبون لە بەشێک لە قەرزەکانی درێژکردەوە


14 ساڵە لەو کاتەوەی ئێران ڕۆبێرت لەڤنسنی ڕفاندووە\nئەم مانگە ڕێکەوتە لەگەڵ تێپەڕبوونی 14 ساڵ بەسەر بێسەروشوێنبوونی ڕۆبێرت لەڤنسنی هاوسەر و باوک و باپیری خۆشەویست و کارمەندی پێشووی FBI واتا بیرۆی لێکۆڵینەوەی فیدراڵی\nئەم مانگە ڕێکەوتە لەگەڵ تێپەڕبوونی 14 ساڵ بەسەر بێسەروشوێنبوونی ڕۆبێرت لەڤنسنی هاوسەر و باوک و باپیری خۆشەویست و کارمەندی پێشووی FBI واتا بیرۆی لێکۆڵینەوەی فیدراڵی. لە مانگی دوانزدە ویلایەتە یەکگرتووەکان سزای داسەپاندە سەر دوو کاربەدەستی پلە باڵای وەزارەتی زانیاری و ئیتلاعاتی ئێرانی، وەها باوەڕدەکرێت بەشداربووبن لە ڕفاندنی باب لەڤنسن و هەروەها شیانی گیان لەدەستدانی. وەزیری دەرەوە ئەنتۆنی بلینکن گوتی هەر چۆنێک بێت ئەم مەسەلەیە دانەخراوە.\nوەزیری دەرەوە ئاماژەی بەوەدا بەم دووایانە قسەی لەگەڵ خێزانەکەی لەڤنسن کردووە. لە کاتی ڕفاندنەکەیەوە لە ساڵی 2007دا بەڕێز لڤینسن ئاهەنگەکانی دەرچوون لە خوێندنگا و شووکردن و لەدایکبوونی هەموو نەوەکانی بێجگە لە یەکێکییان نەبێت لەدەست چووە. خێزانەکەی بەڕێز لڤینسن بەردەوامە لە گەڕان بە دوای وەدەستهێنانی وەڵامەکانی کە چی بەسەرهاتووە پاش ئەوەی 14 ساڵ لەمەوبەر چووەتە دووڕگەی کیش لە ئێران.\nهاوڵاتیانی دیکەی ئەمەریکایی ئێستا لە ئێران گیریان خواردووە. یەک لەوانە باقر نمازییە. حکومەتی ئێران ساڵی 2018 ئەو ئەمەریکایە کە نەخۆشە و تەمەنی 84 ساڵە لە زیندان ئازادکرد، لەبەر ئەوەی گیروگرفتی زۆر توندی تەندروستی هەبوو بەڵام ڕێگای پێنەداوە لە وڵاتەکە دەربچێت، تەنانەت لەگەڵ ئەوەشی ئەو ماوەیەی کە مابووی لە زیندان لە ساڵی ڕابردوو کەمی کردەوە.\nباقر نەمازی پێنج ساڵ لەمەوبەر دەستگیرکرا پاش ئەوەی چووە ئێران بۆ سەردانیکردنی کوڕەکەی سیامەک، کە کاردارێکە کەوا بە ناڕەوا لە ساڵی 2015 لە ئێران گیراوە. هەردوو باوک و کوڕ بە نادوروست تومەتبارکراون سەبارەت بە هاوکاریکردن لەگەڵ هێزێکی دووژمندا.\nلە ساڵیادی ئەم دواییەی دەستگیرکردنی باقر نەمازیدا، ڕاسپێردراوی تایبەتی سەرۆکایەتی بۆ کاروباری بەبارمتەگرتن ڕاجەر کارستینز لە تویتێکدا دەڵێت " ئەمڕۆ ڕۆژێکی دیکەی غەمناکە بۆ نەمازی (FreetheNamazis@) لەو دەمەی لە یەکدابڕانی ئەو خێزانە ئەمەریکایە بەردەوامە. بۆ ماوەی پێنج ساڵ ئێران باقر نەمازی هاوڵاتی ئەمەریکایی گرتووە لە کاتێکدا کوڕە ئەمەریکاییەکەی سیامەک بە ناڕەوا لە زیندانی ئەڤین گیراوە. # ئێران دەبێت ڕێگایان پێبدات پێکەوە لە ئازادیدا یەکبگرنەوە."\nوەزیری دەرەوە بلینکن ڕایگەیاند و گوتی " ئێمە داوا لە حکومەتی ئێران دەکەین وەڵامی باوەڕپێکراو دابین بکات چی بەسەر باب لەڤنسن هاتووە و هەروەها دەمودەست و بە سەلامەتی هەموو ئەو ئەمەریکایانە ئازادبکات بە ناڕەوایی لە ئێران گیراون" گوتیشی کرداری نەفرەت لێکراوی گرتنی ناڕەوا بۆ وەدەستهێنانی دەستە باڵای سیاسی دەبێت دەمودەست ڕابوەستێندرێن."


دەیلی مەیل: مێلانیا لە ترەمپ جیادەبێتەوە\n04:01 - 08/11/2020 470 جار خوێندراوەتەوە\nوادیارە ترەمپ بە تەنیا هەڵبژاردنی سەرۆکایەتی ئەمریکای نەدۆڕانەوە و خەریکە مێلانیای هاوسەریشی لەدەستدەدات، دوای ئەوەی رۆژنامەی دەیلی مەیل ئاشکرایکرد، پاش کۆتاییهاتنی ماوەی سەرۆکایەتیی ترەمپ، مێلانیا ترەمپ، خانمی یەکەمی ئەمریکا، داوای جیابوونەوە لە ترەمپ دەکات.\nلە راپۆرتێکدا رۆژنامەی دەیلی مەیلی بەریتانی دەڵێت، مێلانیا ترەمپ، خانمی یەکەمی ئەمریکا، دوای کۆتاییهاتنی ماوەی سەرۆکایەتی دۆناڵد ترەمپ و جێهێشتنی کۆشکی سپی، بە یەکجارەکی لە ترەمپ جیادەبێتەوە و دەشڵێت، پێش هەڵبژاردنی ٢٠١٦، مێلانیا بەنیازی جیابوونەوە بووە بەڵام بەهۆی بردنەوەی ترەمپەوە نەیتوانیووە ئەو کارە بکات.\nهاوکات، یەکێک لە هاوڕێکانی مێلانیا بە رۆژنامەکەی راگەیاندووە، ئەو شەوی ئەنجامی هەڵبژاردنی سەرۆکایەتی ئەمریکا لە ساڵی ٢٠١٦ راگەیەنراوە و تیایدا ترەمپ بە سەر هیلاریدا سەرکەوت و بوو بە سەرۆکی ئەمریکا، مێلانیا زۆر بە توندی گریاوە و هەرگیز باوەڕی بەوە نەکردووە کە مێردەکەی هەڵبژاردن دەباتەوە و بەو هۆیەوە نەیتوانیووە جیاببێتەوە.\nهەر لەبارەی نیازی مێلانیا بۆ جیابوونەوە لە ترەمپ، ئەو رۆژنامە بەریتانییە، درەنگ چوونی مێلانیا بۆ کۆشکی سپی لە ساڵی ٢٠١٦ بە بیانووی تەواونەبوونی خوێندنی بارۆنی کوڕیەوە باس کردووە و دەڵێت، مێلانیا بیانووی گرتووە بۆ ئەوەی نەچێتە کۆشکی سپی و لەگەڵ ترەمپ نەبێت.\nهاوکات، ئۆمارۆسا مانیگۆلت، راوێژکاری پێشووی دۆناڵد ترەمپ، دەڵێت، "دوای ١٥ ساڵ لە هاوسەرگیریی، مێلانیا بۆ جیابوونەوە لە ترەمپ خولەک بە خولەک دەژمێرێت".\nلەلایەکی دیکەوە، ستیڤانی ولکۆڤ راوێژکاری پێشووی مێلانیا ئاشکرایکردووە، ترەمپ و مێلانیا پێکەوە ناخەون و دوو ژووری نووستنی جیایان لە ناو کۆشکی سپیدا هەیە.\nمێلانیا سێیەم ژنی دۆناڵد ترەمپ، سەرۆکی ئێستای ئەمریکایە و ماوەی ١٥ ساڵە ژن و مێردن.\nرۆژی ٣ی تشرینی دووەمی ٢٠٢٠، پەنجاونۆیەمین هەڵبژاردنی سەرۆکی ئەمریکا بەرێوەچوو، دوای جیاکردنەوەی زۆرینەی دەنگەکان، جۆ بایدن، هەڵبژاردنی سەرۆکایەتی لە دۆناڵد ترەمپ بردەوە و بوون بە ٤٦هەمین سەرۆکی ئەمریکا.


رێگاي ئێوه خۆڕھه ڵاتي ناوين » مستۆ: رێکەوتنی نێوان ئەنەکەسە و پەیەدە روون نییە\nمستۆ: رێکەوتنی نێوان ئەنەکەسە و پەیەدە روون نییە\nحسێن مستۆ ئەندامی مەکتەبی سیاسی پارتی دیموکراتی کوردی سووریا (ئەلپارتی) لەبارەی خولی دووهەمی دانوستانەکان لەنێوان ئەنەکەسە و حزبەکانی یەکێتی نیشتمانی کورد پێی وایە هیچ شتێکی تایبەت لەنێوان ئەو دوولایەنەدا ڕووینەداوە، تەنانەت ئەوەی کە دەڵێن لە قۆناخی یەکەمدا گەیشتوونەتە ڕێککەوتنی سیاسی ئەوەش ڕوون نییە.\nمستۆ لەدرێژەدا وتی: هیوادارم ئەو دوو لایەنە بگەنە ڕێککەوتن بەڵام کێشەی زۆر هەن کە ڕێێکەوتنەکەیان ئەستەم دەکات. ئێمە ناڵێین ڕێککەوتن ناکرێت، بەڵام دەڵێین ئەم دانووستانە لەسەر گوشاری خەڵک و پاشان خواستی وڵاتانی ڕۆژئاوایی دەستی پێکرد و خودی ئەم دوو لایەنە مەیلی دانوستانیان نەبوو. بەڵام لەسەر داوای ژەنراڵ کۆبانێ ئامادەی داوستانەکان بوون. قۆناخی دووهەم بۆ هەردوو لایەنەکە زۆر دژوار دەبێت و ئەوەی کە بتوانن بەنە ڕێککەوتن دیار نییە چوونکە ئەنجومەنی نیشتمانی دیهەوێت تەنها لەگەڵ پەیەدە گگفتوۆ بکات بەڵام ئەوان دەیانەوێت حربەکانی دیکەش بەشدار بن.\nئەم بەرپرسەی ئەلپارتی لەکۆتایدا وتی: ئەنجومەنی نیشتمانی کورد کارتێکی لەدەستە و دتوانێت داوا لە دیکەی حزبە خاوەن پێگە چەماوەرییەکان وەکوو پێشوەڕۆژ و یەکێتی کورد (وەحدە) بکات بەشداری دانوستانەکان بن و بڕیارێکی هاوبەش بۆ داهاتووی کوردی سووریا بدەن. دەبێت هەردوو لایەنەکە بە بڕیارەکانیاندا بچنەوە و دیکەی حزبەکانیش داخڵی دانوستانەکان بکەن چوونکە حزبی زۆری کوردی هەن کە لە دەرەوەی ئەم دوو حزبەن و خاوەن پێگەی جەماوەری بەرزن و پێویستە بۆ یەکگرتنی کورد لە گفتوگۆکاندا بەشدارییان پێبکرێت.\nبرچسب ها : ئەلپارتی , ئەنەکەسە , پەیەدە , حسێن مستۆ , دانوستاندن , هەسەدە


ماڵپەری فیردەوس | بۆچی خوای گەورە جوولەکەکانی کرد بە مەیموون؟\nسەردێری پرسیار:بۆچی خوای گەورە جوولەکەکانی کرد بە مەیموون؟\nبەرواری دانان :2020-11-10 کۆدی پرسیار:2256\nپرسیار: بۆچی خوای گەورە جوولەکەکانی کرد بە مەیموون؟ بۆچی نەی دەکردن بە ئاژەڵێکی تر؟\nوەڵام: بڕیار بوو جووله‌كه‌كانی شاره‌كه‌ی قه‌راغ ده‌ریا ـ ئیلیه ـ ڕۆژانی شه‌ممه ته‌رخان بكه‌ن بۆ خواپه‌رستی و ڕاوه ماسی تیادانه‌كه‌ن، دیاره ماسییه‌كانیش هه‌ستیان به‌وه كردووه، بۆیه له‌و ڕۆژه‌دا خۆیان نواندووه، جوله‌كه‌ش به‌سروشت زۆر به‌ته‌ماعن، بیریان كرده‌وه له ته‌گبیرو فێڵێك، ئه‌ویش به‌وه‌ی كه له ڕۆژی هه‌ینیدا داو و تۆڕیان بۆ بنێنه‌وه تا له شه‌ممه‌دا تێی بكه‌ون، ڕۆژی یه‌ك شه‌ممه چی كه‌وتۆته داوو تۆڕه‌كانه‌وه ده‌ری بهێنن.\n﴿فَقُلْنَا لَهُمْ كُونُوا قِرَدَةً خَاسِئِينَ﴾: واتە: وتمان: ببنه مه‌یموونی دوورخراوه له ڕه‌حمه‌تی خوا، ئەم مەسخە ڕاستەقینەیە، واتە شێوەیان بوو بە مەیموون.\nئەمانە سزادران لە جنسی کردەوەی خۆیان بوو، چونکە ئەم فێلەیان کرد وایان دەرخست شێوەیان شێوەیەکی ڕێگەپێدراوە، کەچی لە ڕاستیدا حەڕام بوو، ئەمانە سزا دران بەوەی بوون بە مەیموون کە وەک شێوەی مرۆڤە و مرۆڤیش نییە، پاداشت لە جنسی کردەوەیان بوو، هەروەک خوای گەورە دەفەرمووێت: ﴿وَجَزَاءُ سَيِّئَةٍ سَيِّئَةٌ مِثْلُهَا﴾ [الشورى: 40]، هەروەها خوای گەورە دەفەرمووێت: ﴿فَكُلًّا أَخَذْنَا بِذَنْبِهِ﴾ [العنكبوت: 40].\nابن کثیر ڕەحمەتی خوای لێ بێت دەفەرمووێت: (کاتێک جوولەکەکان ئەمەیان کرد خوای گەورە شێوەیان کرد بە شێوەی مەیموون، لە ڕووکەشدا وەک مرۆڤ وایە، بەڵام مرۆڤی ڕاستەقینە نییە، کردەوەی ئەوان و فێلیان وەک ڕاستی یە لە ڕووکەشدا، لە ناخەوەش باطلە، پاداشتان لە جنسی کردەوەکەیانە). تفسیر ابن کثیر (١/١٥٠).\nکەواتە لەبەر ئەوە کراون بە مەیموون چونکە پاداشتەکەیان لە جنسی کردەوەکەیانە، هەروەها لەوانەیە چەندین حیکمەتی تری هەبێت هەر خوا خۆی بزانێت.


یانه‌كانی ئیتاڵیا ناتوانن مه‌شقی به كۆمه‌ڵ ئه‌نجامبده‌ن! – یاریگا سپۆرت\nHome/هه‌واڵه‌كان/خوله‌كانی ئه‌وڕوپا/سێریا ئەی/یانه‌كانی ئیتاڵیا ناتوانن مه‌شقی به كۆمه‌ڵ ئه‌نجامبده‌ن!\nیانه‌كانی ئیتاڵیا ناتوانن مه‌شقی به كۆمه‌ڵ ئه‌نجامبده‌ن!\nیانه‌كانی سێریا ئه‌ی، تاوه‌كو چه‌ندین رۆژ به‌ر له ئێستا به ئومێدی گه‌ڕانه‌وه بۆ مه‌شقه به كۆمه‌ڵه‌كان هه‌نگاویان ده‌نا، به‌ڵام ئه‌مڕۆ هه‌موو شتێك سه‌راوژێر بوویه‌وه.\nئاژانسی ئه‌نبای ئیتاڵی بڵاویكردووته‌وه، كاتی ده‌ستپێكردنه‌وه‌ی مه‌شقه به كۆمه‌ڵه‌كانی یانه‌كانی سێریا ئه‌ی دواخرا، به‌هۆی ئه‌وه‌ی حكومه‌تی ئیتاڵیا ده‌یه‌وێت پرۆتۆكۆڵێكی نوێ، به‌هۆی گۆڕانكاریه‌كانی ڤایرۆسی كۆرۆنا له‌و وڵاته ده‌ر بكات.\nبه‌پێی راگه‌یاندراوی پێشوو با، یانه ئیتاڵیه‌كان له به‌یانی سێ شه‌ممه، له ژێر رێنمایی وه‌زاره‌تی ته‌ندروستی و فیدراسیۆنی تۆپی پێی ئیتاڵیا، ده‌یانتوانی ده‌ست به مه‌شقه‌كان بكه‌نه‌وه، به‌ڵام ئه‌مڕۆ هه‌موو شتێك گۆڕانكاری به‌سه‌ر داهات.


وەزیری دەرەوەی ئەڵمانیا لەگەڵ سەرۆکی ئێراندا کۆدەبێتەوە\nسەرچاوەیەکی سیاسیی ئەڵمانیا وتی ڕۆژی دووشەممە وەزیری دەرەوەی ئەڵمانیا هایکۆ ماس لە تاران لەگەڵ سەرۆکی ئێران حەسەن ڕۆحانیدا کۆدەبێتەوە لەچوارچێوەی هەوڵەکانی ئەوروپادا بۆ پاراستنی ڕێکەوتنە ناوەکیەکەی نێوان ئێران و زلهێزەکانی جیهان و نەهێشتنی گرژییەکانی نێوان ئەمەریکا و کۆماری ئیسلامی.\nلە ساڵی 2015 دا ڕێکەوتنی ناوەکیی لەنێوان ئێران و ئەمەریکا و ڕوسیا و ئەڵمانیا و فەڕەنسا و بەڕیتانیا و چیندا واژۆکرا، بەپێی ڕێکەوتنەکە سزا نێودەوڵەتیەکانی سەر ئێران لادەبرێن و لەبەرامبەریشدا ئێران چالاکییە ناوەکییەکەی سنووردار دەکات، بەڵام ساڵی ڕابردوو ئەمەریکا لەو ڕێکەوتنە ناوەکییە کشایەوە و سزاکانی سەپاندەوە بەسەر ئێراندا. بەمەش پەیوەندییەکانی نێوان ئەمەریکا و ئێران گرژییان تێکەوت و گەیشتە نزمترین ئاستییەوە. ئەمەریکا هەوڵیدا هەناردەی نەوتی ئێران ڕابگرێت و وتی هەر وڵاتێک نەوتی ئێران بکڕێت ئەوا سزای بەسەردا دەسەپێنین.\nئەڵمانیا و بەڕێتانیا و فەڕەنسا لە هەوڵی ئەوەدان ڕێکەوتنە ناوەکییەکە بپارێزن و پشتیوانی لێدەکەن، ئەمەش سەرەڕای ئەوەی هەمان ترسی ئەمەریکایان هەیە سەبارەت بە بەرنامە موشەکییە باڵیستیکیەکەی ئێران و ڕۆڵی ئەو وڵاتە لە ململانێکانی ڕۆژهەڵاتی ناوەڕاستدا.\nئەڵمانیا و فەڕەنسا و بەڕیتانیا دەڵێن ڕێکەوتنە ناوەکییەکە هێشتا باشترین ڕێگەیە بۆ سنووردارکردنی ڕێژەی پیتاندنی یۆرانیۆم لەلایەن ئێرانەوە، هەروەها دەڵێن لە داهاتوودا دەکرێت وتوێژ لەگەڵ ئێراندا بکرێت سەبارەت بە بابەتە ئەمنیەکانی دیکە.\nسەرچاوە سیاسییەکە وتی " دەتوانم جەخت لەوە بکەمەوە وەزیری دەرەوەی ئەڵمانیا ڕۆژی دووشەممە لەگەڵ سەرۆکی ئێران ڕۆحانیدا کۆدەبێتەوە." بەڵام هیچ وردەکارییەکی دیکەی نەدا.\nلەمیانەی سەردانە کورتەکەیدا بۆ عێراق، وەزیری دەرەوەی ئەڵمانیا هایکۆ ماس لە ڕێگەیدا بۆ تاران ئاماژەی بەوەدا ململانێکان لەگەڵ ئێراندا مەترسی هەیە بۆ سەرتاسەری ڕۆژهەڵاتی ناوەڕاست.\nماس وتی " ئێمەی ئەوروپی باوەڕمان بەوەیە پێویستە هەوڵبدرێت ڕێکەوتنە ناوەکییەکە بپارێزرێت. " وتیشی هەمیشە گفتوگۆی دەوێت تەنانەت کاتێکیش کە ململانێکان دەگەنە ئەوپەڕی ئاستیانەوە.\nدەزگای هەواڵی فارس ڕۆژی یەکشەممە لە زاری وەزیری دەرەوەی ئێران محەمەد جەواد زەریفەوە بڵاویکردەوە سەردانەکەی ماس بۆ تاران دەیسەلمێنێت کە ئەڵمانیا هەوڵدەدات ڕێکەوتنە ناوەکییەکە بپارێزێت.


لە ئۆکتۆبەری 2020 سمینارێکی سێ رۆژە لە Neunkirchen بەڕێوەچوو. ئەو شوێنە بۆیە هەڵبژێردرابوو، بۆ ئەوەی لە نێو شوێنێکی پاریزراوی سرووشتیدایە و لە بەئەوەی کەش و هەوایەکی هێدی و ئارام دەستەبەر ببێت. ژنانی بەشداربوو لێرە لە ترس و دڵەراوکێی رۆژانە و هاڕەهاڕی شار دوور بوون. ئەوان توانیان بەمجۆرە ئۆقرەیی و کەشێکی ئارام بەکاربێنن بۆ\nبە سەر رێگای نوێی زیارتی کڵێسای ناوچەیی شپانداوە ئەکرێت لە سەرانسەری شپانداو دا زیارەت بکەیت. زیارەت کردن لە راستیدا زیاترە لە پیاسەکردنێک یان گەشت کردنێک. بەڵکوو زیاتر دامرکاندەوەی حەزی هێوربوونەوە، ئۆقرە گرتن و هەڵوەدای دۆزینەوەی وڵامەکانە. مرۆڤەکان بە هۆکاری جۆراوجۆ ئەم رێگایە ئەگرنە بەر: دەرچوون لە ژیانی پڕ لە گێچەڵی رۆژانە، گەڕانەوە بۆ\nدوای گۆرینی رەنگ و ڕووی دیوارەکان، ئێستا و لە بەرەبەرەی 40 مین ساڵی دامەزراندنی HÎNBÛN نۆرەی دیزانێکی مۆدێرن بۆ سایتەکەمانە. تۆ بڵەی HÎNBÛN ێکی مەجازی چۆن بەرچاو بێت؟ لەگەڵ ئەو ژنانەی ساڵانێکە سەردانمان دەکەن لە وۆرکشۆپێک بۆ دیزاینێری پێوەندیەکان شتێفانی ڤۆس دا بیرۆکەی زۆر سەبارەت بەو پرسیارەمان ئاڵوگۆڕ کرد. HÎNBÛN تایبەتە بۆ هەل


ئیدواردۆ: زۆرینەی ئیسپانییەكان هاندەری ریاڵن | دەزگاى زارى کرمانجى\nزاری كرمانجی- ئاژانسییە هەواڵییە وەرزشییەكان: كاتێك مۆرینهۆ یەكەم یاری كلاسیكۆی لە ساڵی (2010) بە بەرشەلۆنە دۆراند، دوای دە ساڵ بەسەر تێپەڕبوونی ئەم یارییە ناوبژیوانی یارییەكە هەندێك قسەی نەبیستراو ئاشكرا دەكات.\nناوبژیوان ئیدواردو ئیتۆرالدی دەڵێ لەدوای یارییەكە مۆرینیۆ پێی گووتم" زۆر باش یارییەكەت بەرێوەبرد، منیش پێموت نا خۆسییە بەهەڵە تێگەیشتوویت لێرەدا تەنیا یەك كەڵەشێر بوونی هەیە، ئەویش منم تۆ نیت، بۆیە باشترە بێدەنگ بی.\nسەبارەت بە گواردیۆلا گووتی" شێوازی كاركردنی پیپ گواردیۆلا جیاوازبوو، هەمیشە بەنهێنی كارەكانی خۆی دەكرد، بۆ ناوبژیوانان وەستان بەرووی ئەو دوو راهێنەرە قوڕسبوو، بەڵام كۆنتڕۆڵكردنی مۆرینهۆ ئاسانتربوو، هەروەها بۆ هەردوو یانەكە ریال و بەرشە سەردەمێكی خراپ بوو، راستە زۆرینەی ئیسپانییەكان هاندەری ریاڵن، بەڵام پاش هاتنی مۆرینهۆ ركابەری نەك لەسەر ئاستی تیپەكان بەڵكو دابەزیبوو بۆ نێو یاریزانەكان و تەنانەت دوای یارییەكان ئامادە نەبوون نەك یەك لە ئامێز بگرن، بەڵكو تەماشای یەكتریشیان نەدەكرد".


نانەواخانەیەكی سەردەمی شۆڕشی ئەیلوول نۆژەن دەكرێتەوە | دەزگاى زارى کرمانجى\nموڕشید برادۆستی – رواندز: لە سنووری قەزای رواندز سەر بە پارێزگەی هەولێر، چەند گەنجێك هەڵساون بە نۆژەن كردنەوەی نانەواخانەیەكی سەردەمی شۆڕشی ئەیلوول و دووای تەواو بوونی دەكرێتە ناوچەیەكی گرنگی گەشتیاری.\nلە ساڵی 1963 شۆڕشی ئەیلوول بە رابەرایەتی بارزانی نەمر بەتێكڕای سەركردایەتییەوە ڕوویان كردە دەڤەری باڵەكایەتی، خانەوادەی بارزانی نەمر و نوسینگەی پێشوازی و مەكتەب سیاسی و ڕادیۆ هەموویان بارەگا و بینایەی تایبەت بە خۆیان هەبوو، هەرچەندە لە سەرەتادا بینایەكان بەهۆی بێ ئیمكانیەتی شۆڕش ڕێك و پێك نەبوون، بەهۆی هێڕشی فڕۆكەی دوژمن، زۆرجار پەنا دەبرایە بەر ئەشكەوتە سروشتی و دەستكردەكان، لە ساڵی 1970 دەستكرا بە دروست كردنی چەندین بینایەی تۆكمە بۆ خانەوادەی بارزانی نەمر لە دیلمان و حاجی ئۆمەران و ئێستاشی لەگەڵ بێت شوێنەواری بەشێكیان ماوە و ساڵی رابردوو چەند شوێنێك نۆژەن كراونەتەوە.\nلە سنووری رواندزیش چەند شوێنێك هەن كە شوێنی خەباتی بارزانی نەمر و پێشمەرگە قارەمانەكانی شۆڕشی ئەیلوول و گوڵانن، نانەواخانەی كۆسپێ سپیش دەكەوێتە نێوان قەزای رواندز و چۆمان، پەنجا و پێنج ساڵ بەر لە ئێستە شوێنێك بووە سەدان پێشمەرگە نانی نانەواخانەكەی خواردووە و لە نێویشیدا سەرۆك بارزانی .\nهونەر كاك ئەحمەد بەپرسی رێكخراوی نەوەكانی ئەیلوول كە رێكخراوێكی ناحكومییە لە ناوچەكە بە زاری كرمانجی گووت" كۆسپێ سپی لە سنووری گوندی پیروسووان سەر بە قەزای رواندز هەڵكەوتووە و لە دەورووبەری ساڵی 1965 تا كۆتای نسكۆی شۆڕشی ئەیلوول، نانەواخانەیەكی لێ بووە تایبەت بە درووست كردنی نانی پێشمەرگە لە چیاكانی زۆزك و هەندرێن و سەرتیز و دەورووبەری، لەو ماوەیە كە نانەواخانەكە كاری كردووە چەندین وەستا و شاگردی گۆڕیووە و ئێستە چەند كەسێك لە ژیان ماون كە پێشتر لە نانەواخانەكەدا كاریان كردووە".\nروونی كردەوە، نانەواخانەكە رۆڵی باش و كاریگەری هەبووە لە دابین كردنی نان بۆ پێشمەرگەكان، لە تەواوی سەنگەرەكانی دەورووبەری رواندز بە سواری وڵاخ و ئەسپ و ئێستر هاتوونە لەو نانەواخانەیە نانیان بۆ پێشمەرگە گواستۆتەوە".\nهونەر، ئەوەشی خستەڕوو، وەك رێكخراوی نەوەكانی ئەیلوول لە ساڵی رابردوو دیدارێكی تایەتمان لەگەڵ سەرۆك بارزانی ئەنجامدا، لە چوار چێوەی ئەو دیدارە بارزانی باسی ئەو نانەواخانەی كرد و پێی ووتیین" چەندین جار لە نانەواخانەی كۆسپێ سپی نانم خواردووە و یادگاریەكی شیرینە لای من و حەز دەكەم بیخەنە بەرنامەی كارتان بۆ نۆژەن كردنەوەی " بۆیە لەسەر راسپاردەی سەرۆك بارزانی هەڵساوین بە نۆژەن كردنەوەی".\nگووتیشی" ماوەیەكە دەست بە كاركردن كراوە و لە قۆناغی سەرەتایی كاكردنداین، بە هۆی بەرتەسكی شوێنەكە كاركردن تا رادەیەك زەحمەتە، خەریكی بڕینی شاخ و دروست كردنی شوێنەكەین، چاوەڕوان دەكرێت پڕۆژەكە پێنج مانگ بخاینێت، نانەخانەكە لە چوار ژوور پێكهاتووە، ژوورێك بۆ تەندوور و هەویركردن و پێشمەرگە و چەند تایبەت مەندیەكی تر، كۆمەڵێك وردەكاری و ئیشی تێدەكرێت، دەمانەوێ بە شێوازێكی جوان و سەرنج راكێش نۆژەنی بكەینەوە، چەند بڕگ و بابەتی تری هوونەری و جوانكاری رەنگ بداتەوە و داواجار دەبێتە شوێنێكی گەشتیاری و شوێنەواری، شوێنی تایبەت بۆ پشوودانی گەشتیارانیش درووست دەكەین و لەگەڵ دانانی كۆمەڵێك تابلۆ، بەشێوەیەك درووستی دەكەینەوە سیمایەكی جوان بە دەڤەرەكە ببەخشێت".\nرێكخراوی نەوەكانی ئەیلوول چەند ساڵێكە لە باڵەكایەتی دامەزراوە و لەو ماوەیەدا چەند كار و چاڵاكیەكی ئەنجامداوە، لە ساڵی 2017 بارەگای بارزانیان لە حاجی ئۆمەرانی دەڤەری باڵەكایەتی نۆژەن كردۆتەوە، هەروەها دانانی مۆنۆمێنتی وەفایەك بۆ ئەیلوول لەسەر پردی بنكێلان، گەیاندنی خزمەت گوزاری دانانی چەند جوانكاریەك بۆ ئەشكەوتێك كە بارەگای دەنگی كوردستان بوو، هەروەها بنیاتنانەوەی نانەواخانەی شۆڕشی مەزنی ئەیلوول لە كۆسپێ سپی لە قۆناغی كاركردن و چاككردندان.


لەبارەی مافیاکانی سلێمانییەوە گۆڕان هۆشداری بە یەکێتی دەدات – ئاژانسی ھەواڵی پەیامنێر\nلەبارەی مافیاکانی سلێمانییەوە گۆڕان هۆشداری بە یەکێتی دەدات\nنوێكراوه‌ته‌وه له Feb 5, 2019\nلەبارەی ئەو لێژنەیەی کە لەلایەن یەکێتیی نیشتمانیی کوردستانەوە پێکهێندراوە کە بانگەشە دەکرێ بۆ ڕووبەڕووبوونەوەی مافیاکانی سلێمانیی، بزووتنەوەی گۆڕان هۆشداری بە یەکێتی دەداو ڕایدەگەیەنێت ”ئەگەر حزبیان لەپشت نەبێ، ناتوانن چەتەیی بکەن“.\nئەمڕۆ سێشەممە ٥ی ٢ی ٢٠١٩، مەحموود سەنگاوی، ئەندامی مەکتەبی سیاسیی یەکێتی ئاشکرای کرد کە مافیا لە سلێمانی پەیدا بوون و چەتەیی دەکەن، بۆیە لێژنەیەک لە خۆی و شێخ جەعفەر و چەند بەرپرسێکی دیکەی یەکێتی بۆ ڕووبەڕووبوونەوەیان پێکهێندراوە. لە کاتێکدا لێژنەی ئەمنیی سلێمانی هەیە کە هەڤاڵ ئەبوبەکر، پارێزگاری سلێمانی (لە پشکی گۆڕان) سەرۆکایەتی دەکات.\nمەحموود سەنگاوی، ئەندامی مەکتەبی سیاسیی یەکێتی ڕایگەیاند، ”هەست دەکەین“ هەندێک مافیا لە سلێمانی درووست بووە و دەچنە سەر خەڵک. ئەوەشی بە ڕۆژنامەیەکی سەر بە بزووتنەوەی گۆڕان گوتووە کە ”خەڵکی فەقیر“ ناتوانن وەڵامی ئەو مافیایانە بدەنەوە.\nلە بەرامبەردا محەمەد شێخ وەھاب، ئەندامی ئەنجومەنی پارێزگای سلێمانی لە فراکسیۆنی گۆڕان و ئەندامی لێژنەی ئەمنی بە باسنیوزی ڕاگەیاند: ”ئەو لێژنەیەی دروست کراوە، بەدڵنیاییەوە لە ڕووی یاساییەوە کارێکی نایاسایی و نابەجێیە و نابێت حزب دەستێوەردان بکات، چونکە ئێمە دادگا و پۆلیس و ئاسایش و دەزگای ئەمنیی دیکەمان ھەیە، دەبێ پارێزگای سلێمانی و لێژنەی ئەمنیی پارێزگا ئەو بابەتە چارەسەر بکەن“.\nئەندامەکەی لێژنەی ئەمنیی ئەنجومەنی پارێزگای سلێمانی هیوای خواست، ”برادەرانی یەکێتی و سەرکردایەتییان“ ئەو بابەتە ئاراستەی دادگا و لێژنەی ئەمنیی پارێزگا بکەن، بۆ ئەوەی بە ھەماھەنگی لەگەڵ لایەنە پەیوەندیدارەکان، چارەسەر بکرێت، چونکە ”بەو شێوەی ئێستای ئەوان دەبێتە کێشەی حزب و تەداخولی حزبی“.\nبە گوتەی ئەندامەکەی گۆڕان لە ئەنجومەنی پارێزگای سلێمانی: ”ئەو چەکدارانە ئەگەر حزب پشتگیرییان نەکات، ئەوا بەدڵنیاییەوە ناتوانن ڕێگری و چەتەیی بکەن، یان مافیا بن لە ناو پارێزگای سلێمانیدا“. هیوای ئەوەشی خواست کە خودی پارێزگاری سلێمانی و لێژنەی ئەمنیی شارەکە ئەرکی ڕووبەڕووبوونەوەیان بگرنە ئەستۆ.\nگوتیشی: ”خودی جەلالی شێخ کەریم، بریکاری وەزارەتی ناوخۆییە و دەبوو لە ڕێی وەزارەتی ناوخۆوە بەو کارە هەڵسێت، لەلایەکی دیکەشەوە ھەموو دەزگاکانی سلێمانی سەر بە وەزارەتی ناوخۆن لە سنووری پارێزگای سلێمانیدا“.\nبە گوتەی محەمەد شێخ وەهاب، ئەگەر ئەو لێژنەیە دەست بۆ ئەم کارە ببات، ئەوا ”کۆی گشتیی دەزگاکانی حکوومەتی ھەرێمی کوردستان دەخاتە ژێر پرسیارەوە“، چونکە ”لە حاڵەتێکدا ئەگەر دەزگا ئەمنییەکان بڵێن ھیچمان پێ ناکرێت، لەو کاتەشدا لە ھەموو ڕوویەکەوە ئەم لێژنەیە کار بکات، کارێکی نایاساییە و بەھیچ شێوەیەک قابیلی قەبووڵ نییە کە حزبێک یان سەرکردەیەکی حزبێ بڵێت من وا دەکەم“.


چارەی كرمی سكی منداڵان بزانن\nرۆحانی هه‌والێكی ناخۆش له‌باره‌ی كۆرۆناوه به‌هاوڵاتیانی وڵاته‌كه‌ی راده‌گه‌یه‌نێت\nڕووسیا..ئاماری گیانله‌ده‌ستدان به‌هۆى كۆرۆنا ئه‌م ژماره‌یه‌ی تێپه‌ڕاند\nKurdiu4 01/09/2019 - 11:04 بڵاوکراوەتەوە لە هەواڵ/تەندروستی\nسك ئێشەی منداڵ چەندان هۆكاری هەیە كە هەندێك جار بەهۆی بێتوانیان لە گوتنی راستی و نیشانەكانی ناتوانرێت بە جوانی دەستنیشان بكرێت و پێویست بە پشكنینی تاقیگەیی بكات، یەكێك لەو كێشانەی لە منداڵدا باوە كرمی سكە كە زۆرێك لەوان لە قۆناغێكی زووی تەمەنیان تووشی دەبنەوە بەهۆی چەند هۆكارێكەوە.\nرەنگە منداڵ بەهۆی بەركەوتنی راستەوخۆی منداڵی ترەوە تووشی ببێت كە هەمان كێشەیان هەیە، لە خوارەوە باسی نیشانەو هۆكارو چارەسەری كراوە:\nلە نیشانەكانی كرمی سك لە منداڵ، بوونی كێشەیە لە هەرسی گەدەو رەنگە منداڵ تووشی سكچوون یان قەبزی توند ببێتەوەو باو گازی ریخۆڵەی لەگەڵدابێت، بۆیە لە كاتی گەشتی دوورودرێژدا تێبینی تووشبوونی منداڵ بە سكچوون و ژەهراویبوون بە خۆراك و كێشەی گەدەو سەختی خەوتن و خەوزڕان و هەستانەوە لە خەو بەشەوو بەیانی زوو و دەركەوتنی پەڵەی پێست و كێشە لە پێست وەك ئەكزیمای كتوپڕو بێ هۆكارو پەستانی منداڵ لەسەر ددانەكانی و لەیەكخشاندنیان لەكاتی خەوتن، هەستكردن بە ماندووبوون و شەكەتییەكی زۆر بێباكی لە چەند بابەت و شتێك كە روودەدات، هەست نەكردن بە تێربوون تەنانەت دوای خواردنی ژەمێكی گەورەی خۆراك و تووشبوونی منداڵ بە كەمخوێنی بەهۆی كەمی ئاسنەوە ئەوانە هەمووی نیشانەی زەقی بوونی كرمی سكن لە منداڵ و لەكاتی دەركەوتنیان پێویست بە سەردانیكردنی پزیشك و ئەنجامدانی پشكنینی تاقیگەیی دەكات.\nچارەسەركردنی كرمی سك لە منداڵ وەك گوترا پێویست بە چوونە لای پزیشكی شارەزاو دەستنیشانكردنی حاڵەتەكەی دەكات و ئینجا وەرگرتنی چارەسەری گونجاو، رەنگە پزیشك چەند جۆرێك پشكنین بۆ منداڵەكە بنووسێت بۆ دیاریكردنی جۆری كرمەكەو دیاریكردنی چارەسەری گونجاو بۆی بۆ رزگاربوونی یەكجاری لێوەی، هەروەها دەتوانرێت لە ماڵەوە بەسەر ئەو كێشەدا زاڵ بیت لە رێگەی چارەسەری سروشتی لەوانە لە رێگەی سیرەوە كە توانایەكی باشی هەیە بۆ رووبەڕووبوونەوەی میكرۆب و مشەخۆرەكان و رزگاربوون لە كرمە جۆراوجۆرەكانی سك، بەكارهێنانیشی رۆژانە دەتوانرێت سێ قاشی خاو سیر بخورێت بۆ ماوەی تەنیا یەك هەفتەو دەبێت لەسەر گەدەی بەتاڵ بخورێت بۆ ئەوەی ئەنجامی باشی هەبێت.\nهەروەها تۆوی كولەكە كە توانای باشی هەیە بۆ رووبەڕووبوونەوەی كێشەی كرمی سك و ریخۆڵە بەهۆی توانای لەناوبردنی میكرۆب و مشەخۆرەكان و بەكارهێنانیشی دوو كەوچك لەو تۆیە بە سپیكراوی و هاڕڕاویەوە لەناو سێ كووپ ئاوی كوڵاودا دادەنرێت و دوای نیو سەعات و ساردبوونەوەی ئاوەكە دەخورێتەوەو رۆژانەو بۆ ماوەی هەفتەیەك بەكار دەهێنرێت، هەروەها سركەی سێوی سووكراوو شەربەتی لیمۆ، ئەوانەش رێژەیەكی زۆری ترشیان تێدایە كە توانای لەناوبردنی كرمەكانیان هەیەو لە ماوەیەكی كورتدا لەناویان دەبەن، كاتێك دوو كەوچكی بچووك لە شەربەت یان ئاوی لیمۆی سروشتی یان سركەی سێو دەخرێتە ناو نیو كووپ ئاوەوەو بەیەكجار دەخورێتەوەو دەتوانرێت رۆژژانەو بۆ ماوەی هەفتەیەك ئەو كارە دووبارە بكرێتەوە، بۆ رزگاربوون لە كرمەجیاوازەكانی سك.\nرۆحانی هه‌والێكی ناخۆش له‌باره‌ی كۆرۆناوه به‌هاوڵاتیانی وڵا…\nپۆلیسی سلێمانی راگه‌یه‌نراوێكی بڵاوكرده‌وه


DwNyaI.EmA - Facebook Page Review - LikeAlyzer\nReview of DwNyaI.EmA\nPage Information Pagename: DwNyaI.EmA [Visit]\nUsername: Dwnyai.ema You have registered your username. Good!Usernames allow you to easily promote your business, brand or organization's presence on Facebook with a short Page address.\nKoya WebbPublic figure\nمكتب ترانس لاعداد وترجمة البحوث\nTop 5 Posts by DwNyaI.EmA\nچاوه‌روانیه‌ك بۆتۆنه‌بیت هه‌رنه‌بیت !!!\nگوئ یه‌ك بۆبیستنی ده‌نگی...\nدڵی ئافره‌ت وه‌ک زێرێکی گران به‌ها وایه ، که ناتوانرێ نرخی بۆ دیار...\nكە سێبەری میوانێك دەركەوت،\nسفرەی دڵی بۆ راخەیت.


خۆشەویستیی، نیشتمان و مردن\n- خوێندنەوەیەکی رەخنەییانە لە دیوانی (باخچەکانی عیشق)ی کەژاڵی شاعیردا -\nد. کامیلیا عەبدولفەتاح\nوەرگێڕانی: پ. د. ھێرش محەمەد ئەمین\nلە ناو قەسیدەکانی ئەم دیوانەدا ڕەخنەگر وـ وەرگر ـ حاڵەتی یەکگرتنێکی سەرنجڕاکێش لە نێوان خودی کەسی شاعیر و، نیشتماندا بەدی دەکرێت ، تا دەگاتە ئاستی چڕبوونەوەو چوونە ناویەک لە نێوان خودی شاعیر و نیشتمان ، لە ژێر کاریگەریەکی کەش و ھەوای دەروونیدا.\nنیشتمان سیمای تایبەتی خۆی ھەیە لەم دیوانەدا ، بوونەوەرێکی تینوی تامەزرۆی ژیانە ، بریسکەی ھەورێکی تینوە، گەروویەکە لێوەکانی بەفرە ، بوونەوەرێکە تینویەتی لێدەبارێ لێرەوە دەبێت تێڕوانینێکی جیاواز نیشان بدەین و سەرنج لەم کۆپلە شیعرە بدەین و دەگەینە ئەودەرئەنجامەی، کە شاعیر ھەمیشە نیشتمانەکەی لە چوارچێوەی دڵیدا پێناسەکردووەو راشکاوانە پێمان دەڵێت:\nوڵاتەکەم برووسکەی ھەورێکی تینووە\nنە خەزانی پایزێکی تووڕە و\nنە شەپۆلی رووبارێکی سەرکێش\nبۆیە گەردنی ئەوەندە بەرزە\nبزە و خەندەی لێوەکانی و\nپێستی سپی و.. گەڵا و گوڵی\nلێوەکانی، دەڵی بەفرە.\nنیشتمان لای شاعیر گیاندارێکی دڵتەنگە لەم پارچە شیعرەدا ، ستەم و کوشتن زۆرانبازی و خوێنڕشتن ھەڕەشە لە خودی مرۆڤایەتی دەکات و ژیانی شیعرو سروشی دەربڕین دەخاتە مەترسییەوە ، چونکە کە خوێن لەسەر زەوی دەرکەوت ، ژیان نامێنێت و ھێزی ئەفراندن و ھونەری لێ زەوت دەکات و، نیشتمانی بە خوێن رەنگکراویش مەترسی دارەو، وێنەیەکی سامناکەو، شیعر تێیدا نیشتەجێ نابێت و شاعیرانیش تێیدا ئاسوودە نابن.\nکەژاڵی خانمە شاعیر وێنای کچێک دەکات کە تێرە بە تیشکی خۆر و ئەوھەماھەنگیە کارەساتبارەی ھەیە لە نێوان نیشتمان و شاعیر لە بەرەنگاربوونەوەی کێشەکاندا، شاعیر و نیشتمان ئاوێتەی یەکدی دەبن بۆ رووبەڕووبوونەوەی باری ناھەموارو ناخۆش و خەماوی و تەواوی رۆچوون و ، ترسیش گەمارۆیەکی رۆحیە ، رۆحی نیشتمان و رۆحی شاعیر بە یەکەوە دەبەستێتەوە ، شاعیر دەڵێت:\nپرن لە بۆنی ترس و\nدەستەکانی پڕن لە بۆنی خیانەت و\nزمانەکانی پڕن لە بۆنی درۆ\nئەم نیشتمانە ناوبنێم چی.\nوێنەی نیشتمانە مەترسیدارەکەی لەگەڵ وێنەی شاعیردا گەورە دەبێت کە ترس و لەرز و نەبوونی ئارامی و ئاسایش گەمارۆی داوە.\nکەژاڵ کاتێ بۆ خۆشەویستەکەی دەدوێت دەڵێت:\nئێمە ھەردوکمان زیندانین\nتۆ زیندانی داب و نەریت\nمنیش زیندانی ترس.\nکەژاڵ وەسفی ھێزی مردن دەکات کە ژیان وێران دەکات ، ھەستکردن بە جوانییەکان ناھێڵێت ، ئەمەش وا دەکات کە بآ ئومێدی و فەوتانی لاوێتی ــ ژیان و خۆشەویست ــ زالڕ بێت، کاتێ کە دەڵێت:\nخەمی دڵمان بە ئازارە\nتێشووی ژیان دەیسوتێنێ\nتۆ بینوتە کاتێک\nتۆڕ و ماسی ناگەن بە یەک\nگوڵی باخچەکانی دڵم\nپەڕ پەڕ دەبێ.\nخۆشەویستی لە ئاراستەکردنی شیعری کەژاڵدا ھێزێکی ئەرێنیەوە گوڕو تینێکی پاڵپشتی کەرە بۆ بەرەنگاربوونەوەی نەمان و فەنابوون ، ھەروەھا خۆشەویستی لە شیعرەکەدا وا دەردەکەوێت کە پاڵپشتیەکی رۆحە بۆ بەرەنگاربوونەوەی مردن ، ھەروەک ژیانێکی راستەقینەیە ، شایانی ئەوەیە ھەموو پێناسەیەکی ژیانی ھەبێت،\nلێرەوە شاعیر لە پێگەی خۆشەویستیدا لە ئاستێکی ئارەزوومەندانەدا ناوەستێت ، بەڵکو لە پێگەیەکی پاڕانەوەو دەستەونەزەر لە بەردەم خۆشەویستەکەیدا دەردەکەوێت . پاڕانەوە لە خودی خۆشەویست وەک ھێزێکی ئەفسوناوی دەبینرێت کە ھێزو توانا دەبەخشیتە مرۆڤـــ ، ئا بەم شێوەیە لەم دیوانەدا قەسیدە خۆشەویستییەکانی دەبینین ــ قەسیدەکانی پاڕانەوەو مەراسیمی قوربانیدانی لە خۆگرتووە ، کە شاعیر بەڵگەنامەکانی ژیان دەبەخشێتە خۆشەویستەکەی ــ بەو پێودانگەی جوانیەکانی ژیانەـ\nتۆ کۆتری سپی ئاشتیت\nخونچەی گوڵی لێوەکانت ھەڵناوەرن\nکە دەبیتەوە پەڕەی گوڵە شەوبۆ\nدەبنە پەرژینی سۆزی ئاواز\nسەما دەکەن ھەڵدەپەڕن.\nئەو شتەی کە پشتگیری بۆچوونە ڕەخنەییەکەمان دەکات ، ئەوەیە ئەو کەسەی قەسیدەکانی ئەم دیوانە دەخوێنێتەوە ، ئاوێتە بوونی گیانی نێوان ھەستەکانی خۆشەویستی و ھەستەکانی ئازاری بۆ دەردەکەوێت، بە شێوەیەک خوشەویستی دەردەخات کە بریتییە لە رزگاربوون لە ئازار و قوتاربوونە لە مردن و تاریکایی ژیان. کەژاڵ بۆ خۆشەویستەکەی دەپاڕێتەوە، پاڕانەوەیەکی حەزکردوو لە رزگاربوون، دەڵێت:\nدەستی راستم لە ئەنگوستە چاوێکدا\nبە سەرسامیەوە لێی روانیم و\nبە شەرمەوە پێی ووتم "\nتۆ بینیوتە ھەور بگری و\nزەردەخەنە کۆتایی بێ و\nلەسەر رێگەی ژووانی\nدوو عاشقی سەر ھەڵگرتوو\nدڵی شەونمی درەختێکیش\nبە نیگایەکی ئازارەوە پێی وتم "\nقەت بینوتە، لە نێوان دوو عاشقدا\nزام و چەقۆ، شیعر و تفەنگ\nلە یەکتری تۆرابن\nمنیش بە رۆحێکی پڕ لە جۆگەلەی خەمەوە\nلێم روانین و، پێم وتن\nبەڵێ تاکو ئاوێنەی ژیان پڕ ئەستەم بێ\nدەیان چرۆی گەش ھەڵدەوەرێ.\nکەژاڵ پانتاییەک لە سۆز، زەوی ، فراوان ، دووربینی ...... لە دیمەنەکانی ژیان و جموجۆڵەکانی لە ناخی شاعیردا چڕدەبنەوەلە ڕووبەڕووبوونەوەی چێژەکانی ئازاروخەموو ھەر ھێمایەکی تر کە ئاماژە بێت بۆ مردن ــ مادی بێت یا مەعنەوی ــ ئەمانە ھەموو بە چڕی لە دیوانەکەیدا کۆبوونەتەوە ــ وێنە ھونەرییەکانی کە پڕاویڕبوون لە ژیان، ھەروەک لە مانەدا دەیبینین : ھێشوە ترێکانی دڵ، سەوزبوونی جوانی و،ھەڵاڵەی پرشنگدار . ئەم وێنانە لە ئاستێکی دژدان بەرامبەر بەو بوونەوەرانەی ئاماژەن بۆ لاوازی و مردن کە بریتین لە : فرمێسک و خەم . لە بەرجەستەکردنێکی ھونەریدا کە ھێمایە بۆ وێناکردنی شاعیر بۆ عاشقێکی خۆی ، تێیدا شاعیر بوونەوەوەرێکی قوربانیدەرە لە پێناو رزگاری نیشتمان، دەڵێت:\nھەندێک جار دەبمە چەتر و\nپەرژینی باخێکی وەنەوشەیی\nتاکو دڕک و گوڵیش\nبۆنی یەکتری بگرین\nتێکەڵاوبن بە نەشئەی\nکەژاڵ دڵی پڕە لە خەموو تێشووی ئازار ،ئازارێک کە تەنھا خودی شاعیرەکان ھەستی پێدەکەن ئەوەتا لەم کۆپلە شیعرە پڕ لە گوڵە ھەنارەیدا دەردەکەوێت و ھەگبەکەی رۆحی دەکاتەوە:\nھەگبەکەم پڕە لە کۆڵوانەی خەم و\nپرووشەی ھەور و، نمەی باران\nتاریکی رەش کۆتایی دێ و\nژیان رەنگی پەلکەزێڕینە دەنەخشێنێ\nبانگی ئازادی دەچڕێ بۆ نیشتمان.\nخۆشەویستی لەم تێڕوانینە شیعریەوەیە کە ئازادی دەبەخشێت ، لە واقیعێکی ناھەمواری پڕ لە وێرانکاری و دیمەنی مردن و ئازارو ناڕەحەتی کە ھەڕەشە لە خودی مرۆڤایەتی دەکەن لە رێگەی چەوساندنەوەو کۆیلایەتی و بەمەبەستی ھزرودەروونی. لەم روانگەیەوە شاعیر باس لە گۆڕانکاری دەکات لە میانەی خۆشەویستیەوە بەرەو چەندین بوونەوەری قاڵبوو بە ھێزو شادی و ئازادی . بۆیە ھەر بە خۆشەویستی شاخێک و بەرەبەیانێک و باڵندەیەک و گۆرانیەکی بۆ ژیان ئامادە کردوە ، کەژاڵ دەڵێت:\nبە بوخچەیەک سۆزەوە\nبە بەرچنەیەک لە ھێشووە ترێی دڵمەوە\nدێم بۆ لات\nتاکو سەوزایی جوانیم ببینینت\nبە باوەشێک فرمێسک و\nبە پریاسکەیەک خەمەوە\nدەبمەوە بە خونچەیەکی گەش و\nگەش دەبمەوە بۆ جوانی باڵات.\nھەروەھا لە کۆپلەیەکدا کە ئەم شاعیرە زۆر جوان باسی نیشتمانە دڵ بریندارەکەی دەکات کە خۆشەویستی پێناسەیەکی زۆر دژوارە تێدا وەک باڵندەیەکی دیل وایە راشکاوانە ھەست و سۆزی دەردەبڕێت و دەڵێت:\nکە تۆم ناسی\nگردێک بووم، بووم بە چیا\nکانیەک بووم و بووم بە دەریا\nشەوێکی ئەنگوستەچاو بووم\nبووم بە گزنگی بەیانی\nباڵدارێکی نێو قەفەز بووم\nگەڕامەوە بۆ سەرچڵی درەختەکان\nبۆ نەغمەی خۆش، بۆ گۆرانی.\nخوێنەری ئەم دیوانە شیعرییە ھەست دەکات لەبەردەم جوانترین باخەکانی عیشقدایە ، کە چۆن عیشقی خۆشەویستەکەی ئامبازی عیشقی نیشتمان بووە ، ئەویش لە میانەی ئاشتی و ئاسایش و ئاواتەوە، بۆیە خۆمان لەبەردەم چەند وێنەیەکی ھونەری دەوڵەمەند بە وردەکارییەکانی سروشت دەبینینەوە ، کە ژیانیان لێ ھەڵدەقوڵێت ، وەک نمەی باران ، گوڵەکان ، درەختەکان ، شاخەکان ، باڵندەکان ، خوڕەی ئاوەکان ، لقە شۆڕەوەبووەکان ، بەھار، نێرگز ، بەیانی ، ھەتاوی ھونەری ، لەم ھەموو دیمەنانەدا وێنەی خودی مرۆڤایەتیی تێربوو بە ئارەزووو بزوتن تێدەپەڕێنێت . جیاوازی زمان بووە ڕێگر کە نەتوانم بە دوای سیما و دەنگی مۆسیقاو بزوتنی مۆسیقای زمان و شێوازی توانای زمانەوانیدا بگەڕێم.بەڵام لەگەڵ ئەوەشدا ئەم جیاوازییە نەبووە رێگر و توانیم بگەمە ڕێچکە و واتاکانی ئەم جۆرە شیعرە ، کە پڕواپڕە لە گەرم وگوڕی شیعرو جیاکارییە ھونەرییەکان، بەو ھۆیانەوە باخچەکانی عیشقی بۆ دەرخستین ، کە ژیان تێیدا ڕەنگ دەداتەوە و لای ئەو ژیان خۆشەویستیی و شیعرو نیشتمان و ئازادی و ئاشتییە.


ئایا مۆندیال مەترسیی لەسەر ئایندەی تۆپی پێ دروست دەکات؟\nئەو بۆچوونە ڕاست نییە، کە دەگوترێت، تۆپی پێ لەبەردەم مەترسیی پاشەکشەدایە، یان جامی جیهانیی دەکرێت بە پێوەر بۆ ئایندەی تۆپی پێ. ڕاهێنەری هەڵبژاردەکان، هێندە لە ڕووی فیکری تەکتیکییەوە هەژارن، تەنانەت ناتوانن بەشێوەیەکی دروست لاسایی ڕاهێنەرە مەزنەکانی ئەم سەردەمەی تۆپی پێ بکەنەوە. ئاخر لۆژیکی تێدا نییە ڕاهێنەری هەڵبژاردە بە حەوت یاریی داهێنان و تازەگەریی لە تۆپی پێدا بکات، بۆیە مۆندیال ناتوانێ هیچ گۆڕانکارییەک بەسەر ئایندەی تەکتیکی تۆپی پێ بهێنێ، چونکە ئەپدەیتی فیکری و ئەبدەیتی تەکتیکی لەدەستی ٣٢ ڕاهێنەرەکەی مۆندیالی ٢٠١٨ نییە.\nئەوەی نوێگەریی کردووە، ئەوەی نوێنەرایەتیی نوێگەریی تۆپی پێ دەکات، بەشێک لە ڕاهێنەرانی یانەکانن، نەوەک هەڵبژاردەکان. بۆ نموونە، جڵەوەی ئێستا و داهاتووی تۆپی پێ لەدەستی ئەم ڕاهێنەرانە و چەندانی دیکەدایە.\n((گواردیۆلا، پۆچیتینۆ، ساری، کڵۆپ، ڕۆجەر شمیت، مارسێلۆ بێلسا، خوان مانیوێل لیۆ، ڕیکاردۆ لاڤۆڵپی، خۆسێ مۆرینیۆ، ئەنتۆنیۆ کۆنتی، ئەلێگری و دیێگۆ سیمیۆنی...هتد))\nنوێنەرایەتیی دوو فەلسەفەی جیاوازی تەکتیکی هێرشبەری و بەرگریی دەکەن. ئەگەر بەشێک لە ڕاهێنەرانی هەڵبژاردەکان لە ساتێک لە ساتەکانی یارییەکان، یان لە یارییەکدا تەکتیکێکی سەنجڕاکێشیان جێەجێ کردبێ، ناکاتە ئەوەی وەک بەشێک لە نوێبوونەوەی تۆپی پێ هەژماری بکەین.\nهەر لە بنەڕەتدا هەڵبژاردە و پاڵەوانییەتی جیهانی و کیشوەری کە پاڵەوان تەنیا دەتوانێ حەوت یاریی بکات. بوارێک بە داهێنانی تەکتیکی نادات. ڕاهێنەری هەڵبژاردە دەرفەتی تاقیکردنەوەی بیرۆکەی نییە، هەموومان سامپاولی و یواخیم لۆڤمان بینی چۆن گوزی گەورەیان لە هەڵبژاردەکانیان دا، بەهۆی تاقیکردنەوەی بیرۆکەکانیان، هەڵبەت ئامانجی ئەم دوو ڕاهێنەرش نوێگەریی نەبووە بەقەد ئەوەی بەدوای ڕێگەیەکدا وێڵبوون بۆ بەدەستهێنانی سێ خاڵی یارییەکان.\nئایا ڕاهێنەر بە حەوت یاریی دەتوانێ چی بکات و چی بگۆڕێت، بەڵام ڕاهێنەری یانەکان، ڕۆژانە و هەفتە کار لەسەر تەکتیکی نوێ دەکەن، ساڵانەی نزیکەی ٥٠ بۆ ٦٠ یاریی فەرمیی ئەنجام دەدەن، بۆیە دەستکراوەترن بۆ گۆڕانکاریی.\nبۆئەوەی کەس ئەم ڕستە سوواوە دووبارە نەکاتەوە، کە مۆندیال تۆپی پێ بەرەو داهاتووییەکی نادیار بەکێش دەکات، باشترە دیققەتی نێوبانگی ڕاهێنەری هەڵبژاردەکان بدەن، باشترە لەو هۆکارە وردببنەوە بۆچی زۆربەی ڕاهێنەرە مەزنەکان ئامادەنین ئەرکی ڕاهێنەریی هەڵبژاردەکان لەئەستۆ بگرن.\nبەپێچەوانەی ئەو ترسە لە پاشەکشەی ئەم وەرزشە، تۆپی پێ لە پێشکەوتن و گەشەیەکی خێرادایە، چونکە ڕاهێنەران لە هەر ساتێکی مێژوو، زیاتر زاڵن بەسەر کەشی تۆپی پێ. ڕاهێنەر لە هەر کاتێکی مێژوو، زیاتر قورساییان هەیە و دەتوانن قسەی کۆتاییی بکەن و دەتوانن چۆن بیانەوێ بەوشێوەیە یاریزان ئاڕاستە بکەن.\nچ ڕاهێنەرێک تووشی چەقبەستوویی تەکتیکی و ئەپدەیتی فیکری ببێت، کۆتاییی بە وێستگەی کاری ڕاهێنەریی خۆی دەهێنێت.\nدەکرێ بڵێین مۆندیال دەرفەتێکە بۆ لەدایکبوونی ڕاهێنەرێکی نوێ تا چانسی ئەوە بەدەست بهێنێت، تا دوای مۆندیال ببێتە ڕاهێنەری یەکێک لە یانەکان، نەوەک ئەوان ڕێڕەوی تۆپی پێ بگۆڕن.


وۆركشۆپێكی تایبه‌ت به‌جێبه‌جێكردنی ستراتیژیه‌تی رۆڵی چاودێری دارایی په‌رله‌مان به‌رێوه‌ده‌چێت\n12/10/2014 11:59:00 ص\nسه‌عات 10ی سه‌رله‌به‌یانی ئه‌مرۆ 12/01/2014 به‌ئاماده‌بوونی د.جه‌عفه‌ر ئیبراهیم ئیمینكی جێگری سه‌رۆكی په‌رله‌مانی كوردستان، سه‌نته‌ری توێژینه‌وه‌ی په‌رله‌مان به‌هه‌ماهه‌نگی له‌گه‌ڵ ده‌زگای وێستمینسته‌ر بۆ دیموكراسی وۆركشۆپێكی تایبه‌ت به‌جێبه‌جێكردنی ستراتیژیه‌تی رۆڵی چاودێری دارایی په‌رله‌مان به‌رێوه‌برد.\nله‌ده‌سپێكی وۆركشپه‌كه‌دا، كه به‌ئاماده‌بوونی ژماریه‌ك له‌په‌رله‌مانتارو نوێنه‌ری وه‌زاره‌تی دارایی به‌رێوه‌چوو، جێگری سه‌رۆكی په‌رله‌مان وتاری كردنه‌وه‌ی وۆركشۆپه‌كه‌ی پێشكه‌شكردو له‌وته‌كه‌یدا، رایگه‌یاند: له‌هه‌رێمی كوردستان هه‌میشه گرنگی به‌وه دراوه ده‌زگای چاودێری دارایی چاڵاك بكرێت و ئه‌مه‌ی ئێستاش كاری یه‌كه‌م نییه‌و دوایش نابێت، چونكه ئێمه له‌بنه‌ره‌تدا پێویستمان به‌راهێنانی زیاترو به‌ده‌ستخستنی زانیاری زیاتر هه‌یه بۆ بنیاتنانی ئه‌و ده‌زگا گرنگه‌و ئه‌مه‌ش نیشانه‌ی ئه‌وه‌یه كه ئێمه هه‌ست به‌كه‌لێن و كه‌موكورتییه‌كانمان ده‌كه‌ین و هه‌وڵی چاككردنیشیان ده‌ده‌ین و ئه‌گه‌ر واش بیر نه‌كه‌ینه‌وه ئه‌وا مانای ئه‌وه‌یه ئێمه نامانه‌وێت له‌واقیعی خۆمان تێبگه‌ین.\nئیمینكی راشیگه‌یاند: تموحی هه‌رێمی كوردستان زۆر له‌وه زیاتره كه ده‌زگای چاودێری و سیستمی داراییه‌كه چالاكتر بكرێت، به‌ڵكو ده‌خوازێت بگاته هاوشانی ده‌وڵه‌ته پێشكه‌وتووه‌كانی وه‌ك دانیمارك كه به‌نموونه‌ی شه‌فافییه‌ت و چاودێری ده‌ستنیشانكراوه، هه‌روه‌ك له‌كوردستانیش كاری زۆر كراوه بۆ پێشخستنی هه‌م ده‌زگای چاودێری و هه‌م سیستمه داراییه‌كه‌ی، به‌ڵام له‌سه‌ر په‌رله‌مان و لایه‌نه په‌یوه‌ندیداره‌كان پێویسته به‌چاوێكی ره‌خنه‌گرانه‌وه بۆ باشتر بنیاتنانی سیستمه‌كه له‌و كارو پرۆژانه بروانن. هه‌روه‌ها پێویستیشه ئه‌وه‌ش له‌یاد نه‌كه‌ین كه شاره‌زاو ئه‌زموونی خۆشمان گرنگه بۆ رووبه‌رووبوونه‌وه‌ی ئه‌و به‌ربه‌ستانه‌ی دێنه پێش بۆ پێشخستنی سیستمی داراییمان. له‌كۆتایی وته‌كه‌شیدا، د.جه‌عفه‌ر ئیبراهیم ئیمینكی جێگری سه‌رۆكی په‌رله‌مان ده‌ستخۆشی له‌هه‌ردوو سه‌نته‌ری توێژینه‌وه‌ی په‌رله‌مان و ده‌زگای وێستمینسته‌ر بۆ دیموكراسی كرد بۆ رێكخستنی ئه‌م وۆركشۆپه.\nدواتر له‌لایه‌ن رێكخه‌رانی ۆرك شۆپه‌كه‌وه ، كارنامه‌ی وۆركشۆپه‌كه بۆ ئاماده‌بووان روونكرایه‌وه، كه ئامانجی سه‌ره‌كی تایبه‌تبوو به ناساندن و خستنه‌رووی ستراتیژیه‌تی چاودێری دارایی و رێككه‌وتن له‌سه‌ر چۆنیه‌تی جێبه‌جێكردنی ئامانجه ستراتیژییه‌كانی و به‌رده‌وامیدان به‌ئاڵوگۆركردنی زانیاری پێشنیازه‌كان له‌نێوان په‌رله‌مان و دیوانی چاودێری و وه‌زاره‌تی دارایی.\nجێی ئاماژه‌یه، وۆركشۆپێكی تایبه‌ت به‌جێبه‌جێكردنی ستراتیژیه‌تی رۆڵی چاودێری دارایی په‌رله‌مان له‌هه‌ردوو رۆژانی 12-13/10/2014 له له‌هۆڵی قه‌ڵاتی هۆتێڵی نێوده‌وڵه‌تی هه‌ولێر (شیراتۆن) به‌رێوه‌ده‌چێت و تێیدا به‌ووردی رۆڵ و كاری ده‌زگای چاودێری دارایی بۆ په‌رله‌مانتاران و ئاماده‌بووان رونده‌كرێته‌وه‌و هه‌ر له‌وۆركشپه‌كه‌شدا، له‌لایه‌ن د.عیزه‌ت سابیر سه‌رۆكی لیژنه‌ی دارایی و عه‌لی حه‌مه ساڵح جێگری سه‌رۆكی لیژنه‌ی دارایی و د.شێركۆ جه‌وده‌ت ئه‌ندامانی لیژنه له سێ سیمیناری جیاوازدا سیسته‌م و سروشتی بودجه‌و دارایی هه‌رێم و ده‌رئه‌نجامی كۆنفرانسی مارسیلیا-فه‌ره‌نسا تایبه‌ت به‌ده‌زگاكانی چاودێری دارایی له‌وڵاتانی رۆژهه‌ڵات بۆ ئاماده‌بووان ده‌خرێنه ڕوو.


د. دارا رەشید: پلانی كورتخایەن و درێژخایەنمان داڕشتووە بۆ روبەڕوبونەوەی قەیرانەكان – پەڕە 23 – Knwe.org\nسەرەکی » چاوپێکه‌وتن » د. دارا رەشید: پلانی كورتخایەن و درێژخایەنمان داڕشتووە بۆ روبەڕوبونەوەی قەیرانەكانپەڕە 23


نوێ ترین ڕاگه‌یه‌ندراوی کونسولگه‌ری ئێران له هه‌ولێر - Mehr News Agency\nسه‌باره‌ت به ڕووداوه‌کانی ئه‌م دواییه؛\nنوێ ترین ڕاگه‌یه‌ندراوی کونسولگه‌ری ئێران له هه‌ولێر\nناسەی هەواڵ: 4118615 - Thu 19 October 2017 - 10:13\nئێران هه‌ر له سه‌ره‌تای هاتنه گۆڕی بابه‌تی ڕیفراندۆم به پێی په‌یوه‌ندی برایانه‌ی خۆی له‌گه‌ڵ هه‌ولێر و به‌غدا هه‌وڵی دا تاکوو کێشه‌کان به پێی یاسای بنه‌ڕه‌تی عێراق چاره‌سه‌ر بێت.\nبه ڕاپۆرتی ئاژانسی مێهر، کونسولگه‌ری ئێران له هه‌ولێر ڕاگه‌یه‌ندراوێکی بڵاو کرده‌وه و تێیدا ئاماژه‌ی داوه که ئێران هه‌ر له سه‌ره‌تای هاتنه گۆڕی بابه‌تی ڕیفراندۆم به هۆی په‌یوه‌ندی برایانه‌ی خۆی له‌گه‌ڵ هه‌ولێر و به‌غدا هه‌وڵی دا تاکوو کێشه‌کان به پێی یاسای بنه‌ڕه‌تی عێراق چاره‌سه‌ر بێت.\nله درێژه‌دا هاتووه: به داخه‌وه به هۆی ئه‌م ڕیفراندۆمه‌وه په‌یوه‌ندییه‌کانی نێوان هه‌ولێر و به‌غدا به ئاستێک گه‌یشتووه که جێگه‌ی نیگه‌رانییه. ئه‌وه‌ی جێگه‌ی سرنجه ئه‌م بابه‌ته‌یه که بڕێک بابه‌ت و بۆچوون بڵاو ده‌بێته‌وه که ئێران پشتگیری لایه‌نێکی ئه‌م ناکۆکییه ده‌کات، ئه‌مه له حاڵێک دایه که ئێران له‌گه‌ڵ هه‌موو برایانی عێراقی خۆی په‌یوه‌ندی زۆر باش و مێژوویی هه‌یه و پێکه‌وه شه‌ڕی ڕژیمی دیکتاتۆری به‌عسیان کردووه، به تایبه‌ت برایانی کوردی خۆی له عێراق.\nله کۆتایی ئه‌م ڕاگه‌یه‌ندراوه‌دا هاتووه: ئێران به به‌رده‌وام بوون له سه‌ر هه‌مان ڕێگا دڵسۆزانه و برایانه و ڕاستگۆیانه‌ی خۆی هه‌وڵ ده‌دات تاکوو ئه‌م قه‌یرانه‌ی ئێسته به ئارامی چاره‌سه‌ر بێت و سه‌قامگیری بۆ ناوچه‌که و عێراق و هه‌رێمی کوردستانیش بگه‌ڕێته‌وه. ئه‌مه‌ش به زوویی له ژێر سێبه‌ری حیکمه‌تی برایانی عێراقی له به‌غدا و هه‌ولێر دێته دی و دیسان یه‌کگرتوویی عێراق مسۆگر ده‌که‌ن.


چەند پشکنینێکی ئاسان بۆئەوەی دڵنیابیت لەتەندروستی مەمکت - Xanman خانمان\nHome / زانیاری تەندروستی / چەند پشکنینێکی ئاسان بۆئەوەی دڵنیابیت لەتەندروستی مەمکت\nچەند پشکنینێکی ئاسان بۆئەوەی دڵنیابیت لەتەندروستی مەمکت\nأكتوبر 01, 2017 Unknown\nساڵی چەند جار پشكنین بۆ تەندروستی مەمكت ئەنجام دەدەیت؟\nئەگەر وەڵامەكەت بریتی یە لەوەی كە هەرگیز پشكنین ئەنجام نادەیت، ئەوا پێویستە بزانیت كە شێرپەنجەی مەمك یەكێكە لە بەربڵاوترین جۆرەكانی شێرپەنجە لە جیهان\nمانگی تشرینی یەكەم بە مانگی هۆشیاری لەسەر شێرپەنجەی مەمك دادەنرێت لە جیهان.\nئەمانەی خوارەوە چەند پشكنینێكی ئاسانن كە دەتوانی لە ماڵەوە مانگانە ئەنجامیان بدەیت بۆ دڵنیابوون لە تەندروستی مەمكت:\n١-دەرچونی شلەمەنی لەسەر گۆی مەمكەوە ،هاتنە دەرەوەی هەر جۆرە شلەیەك لەسەر گۆی مەمك بە نیشانەیەكی خراپ دادەنریت لە حالەتێكدا ئەگەر ئەو ئافرەتە دووگیان نەبێت یاخود شیر دەرنەبێت،پزیشكەكان ئاماژە بەوە دەدەن ئەگەر هاتوو خوێن یان شلەیەكی سپی هاتە دەرەوە ئەوا پێویستە پزیشكی پسپۆڕ لەو بوارەدا بكەیت.\nپێستی دەوروبەری سەر گۆی مەمك نەرم و. ناسكە ،بەڵام لە حالەتی توشبون بە شێرپەنجەی مەمك پێستی ئەو ناوچەیەیە ڕەق و توند دەبێت لە حالەتی توشبون بە شێرپەنجەی مەمك دەتونی بە ئاسانی هەست بەلێبونەوەی پێستی دەوروبەری گۆی مەمكت بكەی،هەروەها ڕەنگەكەی دەگۆڕێت بۆ ڕەنگێكی پرتەقاڵی ، لەهەندێ حاڵەتێشدا ڕەنگە مەمكی نەخۆشەكە بەتەواوی هەڵبئاوسێت.\n٣-بوونی ئازار لە مەمكدا\nئەگەر هەست بە ئازارێك یان جۆرێك لە نارەحەتی بەردەوام دەكەیت لە یەكێك لە مەمكەكانتدا، ئەوا پێویستە ڕاستەوخۆ بەبێ دواخستن سەردانی پزیشكی پسپۆڕ بكەی لەو بوارەدا بكەیت،چونكە هەندێك جار هۆكاری هەبوونی ئازار دەگەڕێتەوە بۆ دروستبوونی گۆڕانكاری لە شانەكانی مەمكدا.\nسەر گۆی مەمك ڕووی لە دەرەوەیە بۆیە نابێت هەست بە هەبوونی هیچ جۆرێك لە سوتانەوەی پێستت بكەی، ئەگەر هەست بەوە دەكەی كە سەر گۆی مەمكت بەرەو ناوەوە ڕادەكێشرێت ، ئەوا ڕەنگە یەكێك لە نیشانەكانی شێرپەنجەت تێدا دەركەوتبێت، بۆیە دەبێت لە حاڵەتێكی لەو جۆرە پشكنینی زیاتر بۆ مەمكت ئەنجام. بدەیت و بۆ دڵنیابوون و ڕێگری كردن لە هەر حالەتێكی نەخوازراو.\nبە دەستەكانت هەموو ناوچە جیاجیاكانی مەمكت لەگەڵ ژێرباڵت و سەرسنگت بپشكنە، ئەگەر هەستت بە هەبوونی تەنێكی ڕەقی نامۆكرد ، ئەوا پێویستە سەردانی پزیشكی سۆنەر بكەیت و بۆ پشكنینی زیاتر\nچەند پشکنینێکی ئاسان بۆئەوەی دڵنیابیت لەتەندروستی مەمکت بواسطة Unknown on أكتوبر 01, 2017 Rating: 5


���⾹�ʧڢҵ��� �ҵ�õڵ��ǳڳ��� �- �ԡڢʷ��� ���Ե�ھ�����صڵ� � ��\n�ؤڤ�� �ԹڷԵ� � ��˵�. ������عһ� �����⵵� ��Ҿ�����عһ� ��� �ؤڤ��\n���������ҵ�. �ʹһ������� ��ڵ���� �ԡڢ������ҹ� ��˵�� ��ԯڰ����.\n[��] ���� ������ҹյ� ����⡯ڰ���. ͹�Ԫڬҵ��ҷ��� ��Ԫڬһ�ԡ��໹\n͹�Ԫڬ�, ���һҷ��ԡ��໹ ;��һ��, �Ԩک�ʵԻ�ԡ��໹ �����ʵ�,\n�Ԩک���ҸԻ�ԡ��໹ �������Ҹ� �ǷԵ���.\n͹�Ԫڬ��ٵ� �Եڵ��� �ص���. ;��һ��๹ ਵ�ҵ� ʾھ���� ��������\n��Ԫ˹�൹ �Ե�൹. �� �͡�ڤ�Եڵ���ҵ� ʵ��� ���ڹҤ� �������\n�͡�ڤ�Ե�� ����. ͪڬ�ڵ� �������⵵� ��¡�ڬ��� �دڰ� ��Ե�Ե��. �������\n�ص�ൻ� �Ҷ�»� ǯگ��ǯگ� ��Ե�.\n[��] ���� ��ԭڭҵҵ� �ҵ� �ҡ��. ͹ڹ���õ��ҷչ� ��� ���ҹ�.\n�������ҹ� �دڰ�⵵� ����һ�ڵ�� �دڰ��. �� �� �Ը �������ҹ�ڵ�\n͸Ի�໵�. ��ڨ�ڢ��ҵ� ��ԡڢԻԵ���. ��Ԫڬ��عڵ� ʵ����. ������\n�Ծھ���Ҥ�ڵ� ǵڶء����� ����Ҥ�. ���� ��ڶ ���� ����¹ڵ� �� ��� �-\n����� Ǩ�  �ص�� �- ����� ���� ���� ������. ��ԡ���Ե�ھ� �������ҵ�\n��ԡ���Ե�ھ�ڵ� ��Ծ��Ե�ھ�ڵ� �- �������. �˸���ԡҵ� ʡ�ó�.\n�ҷҹػҵҵ� ����ԡ��� ��گ��ҹ� ͸���ԡ�ҷҹػҵ�, �ҷ�ڻǵڵ��µ� ͵��.\n������� �ҹҵ� ���Ե�ھ�صڵ�� ��ڨ��. �Ҥ�ک�ڵյ� �ػ��ک�ڵ�.\n@�ԧ��ö: � ��. õڵ��ǳڳ���     �-� �.�. ���� �Ұ� � ����ʹڵ�\n@� �.�. ��ԡ���Ե�ھҹ� ��Ծ��Ե�ھҹ� ��


پێنج شەممە, 03 کانونی یەکەم 2020 10:26\nجیهانێکی گشتگیر- بۆ کەسانی خاوەن پێداویستی تایبەت لەسەردەمی بڵاوبوونەوەی کۆڤید-١٩ و دوواتریش\nئەمڕۆ ،٣ی کانونی یەکەم ٢٠٢٠- لە ڕۆژی جیهانیی کەسانی خاوەن پێداویستی تایبەتدا نەتەوە یەکگرتوەکان لە عیراق پابەندیی خۆی دووپات دەکاتەوە لە وەدەستهێنانی مافی تەواوو یەکسانی بەشداریپێکردن لە کۆمەڵگا بۆ هەموو منداڵ و ژنان و پیاوانی خاوەن پێداویستی تایبەت. بۆ ئەم مەبەستەش ئێمە بەڵێن دووپات دەکەینەوە لە کاری هاوبەشی بەردەوام بەرەو جیهانێکی گشگیر بۆ کەسانی خاوەن پێداویستی تایبەت کە هەموو کەسێك بتوانێت پێی بگات لەسەردەمی کۆڤید-١٩ و دوواتریش.\nسێ شەممە, 01 کانونی یەکەم 2020 01:31\nبەهاوكاریی بەردەوامی ویلایەتە یەكگرتووەكانی ئەمریكا، بەرنامەی خۆراكی جیهانی یارمەتی هەزاران خێزانی هەژار و کەم دەرامەت لە عێراق دەدات\nبەغداد- بەرنامەی خۆراكی جیهانی نەتەوە یەكگرتووەكان (WFP)، بە خۆشحاڵییەوە كۆمەکێكی بەخشندە و دڵفراوانی بە بڕی 16.8 ملیۆن دۆلاری لە نووسینگەی هاوكارییە مرۆییەكانی سەر بە ئاژانسی گەشەپێدانی نێودەوڵەتی ویلایەتە یەكگرتووەكانی ئەمریكا (USAID/BHA) وەرگرت ئەم کۆمەکە، ڕاستەوخۆ پاڵپشت دەبێت بۆ هاوكاریی خۆراكیی بۆ خێزانە ئاوارە و پەنابەرەكان و هەروەها یارمەتیدەر دەبێت بۆ بە ئەلیکترۆنیکردنی سیستەمی دابەشكردنی گشتی نیشتمانی (PDS) بۆ بەشە خۆراك.\nسێ شەممە, 01 کانونی یەکەم 2020 01:28\nبەیاننامەی ڕێکخەری مرۆیی و نیشتەجێی نەتەوە یەکگرتووەکان لە عێراق ئیرینا ڤۆیاشکۆڤا-سۆلیۆرانۆ دەربارەی داخستنی کەمپەکانی ئاوارە نێوخۆییەکان\nبەغدا،٣٠ی تشرینی دووەمی ٢٠٢٠- زۆر نیگەرانم دەربارەی ڕاگواستنی هەزاران خەڵکی مەدەنی لە کامپەکانی ئاوارە نێوخۆییەکان لە عێراق لەم شەش هەفتەیەی دوایی کە تا ئێستاش خانوی نوێیان نەدۆزیوەتەوە. لە وەتەی ناوەڕاستی مانگی تشرینی یەکەمەوە حکومەتی عێراق ١١ کامپی ئاوارەکانی داخستووە یان یەکخستووە و وەکو شوێنی نیشتەجێبوونی نا فەرمیش پۆلێنی کردوون ، ئەمەش کاریگەری دەبێت لەسەر ٢٧٠٠٠ کەس . وا مەزەندەش دەکرێت ٧٨ ٪ یان ئافرەت و منداڵن و خۆیان لێقەوماو و داماون. خۆشگوزارانیشیان بە شێوەیەکی تایبەت مایەی نیگەرانییە لە سایەی بەردەوامی پەتای کۆڤیدی ١٩ و سەرەتای وەرزی زستان.\nدوو شەممە, 30 تشرینی دووەم 2020 16:06\nزیاتر لە 1.9 ملیۆن منداڵی عیراقی ل پارێزگا هەرە مەترسیدارەكان پێكوتەی دژە ئیفلیجی منداڵان وەردەگرن\nبەغداد، 30ی تشرینی دووەمی 2020 – ئەمڕۆ یەكشەممە دەسەڵاتە تەندروستیەكانی عیراق، بە هاوبەشی لەگەڵ رێكخراوی تەندروستی جیهانی و یونیسێف، دەستیان كرد بە هەڵمەتێكی كوتانی گشتی دژ بە ئیفلیجی منداڵان كە زیاتر لە 1.9 ملیۆن منداڵ خوار تەمەنی پێنج ساڵان بە ئامانج دەگرێت.\nدوو شەممە, 30 تشرینی دووەم 2020 15:56\nنەتەوە یەکگرتووەکان بۆ پاڵپشتیکردنی یارمەتیە هاڵبژاردنەکانی بۆ عێراق ڕێکەوتنێکی دارایی لەگەڵ هۆڵەندا واژوو دەکات.\nنەرویج پابەندبوونی خۆی بۆ بەرنامەی هێنانەدی سەقامگیری دووپات دەكاتەوە بە كۆمەكێكی نوێ بە بڕی 7.7 ملیۆن دۆلار\nچوار شەممە, 25 تشرینی دووەم 2020 18:45\nكۆڤید 19 توندوتیژی لە سەر بنەمای جێندەری لە عێراق دا خراپتركردوە\nلەم ساڵ دا، كە جیهان یادی 16 ڕۆژەی چالاكی و بەرەنگاربوونەوە دژ بە توندوتیژی لە سەر بنەمای جێندەری زیندوو ڕادەگرێت و یاد دەكاتەوە ، كە لە 25 تشرینی دووەم دا دەست پێدەكات لە بارودۆخیكی بێ هاوتاو شێوەدا بەڕێوەدەچێت. پەتای كۆڤید 19( ڤایرۆسی كؤرۆنا) ، حكومەتەكانی ناچاركرد بە پێویست بوونی داڕشتن و گرتنەبەری كۆمەڵە رێكارێكی ژیان رزگاركەر بۆ تەندروستی گشتی لەوانە، داخستن، قەدەغەكردنی هاتووچۆ و بەربەستەكانی تری هاموشۆکردنی خەڵكی ،بە مەبەستی زاڵبوون بە سەر بڵاوبوونەوەی ڤایرۆسەكەدا. هەرچەندە بۆ ژنان و كچان، گرتنەبەری ئەم ڕێكارانە لەوانەیە ببێتە سەرچاوەی زیاتركردنی مەترسی توندوتیژی جێندەری و لە دەستدانی ژیان.\nپەڕەى 5 لەکۆى 75 پەڕەدا


بەهەشت | جەژنی دایك بێ ڕێزی یە بۆ دایكان نەك ڕێز لێگرتنیان\nمیوانی ئەمڕۆ: ٤٤٩\nمیوانی هەفتە: ٤٤٩\nكۆی گشتی سەردان لە بەرواری ٢٠١٠/١٥/٥: ١٥٣٩٣٥٨٣\nجەژنی دایك بێ ڕێزی یە بۆ دایكان نەك ڕێز لێگرتنیان\nبەرواری بڵاوکردنەوە: ٢٠١٢/٠٣/١٤\nالحمد لله وحده، و الصلاة والسلام على من لا نبي بعده....و بعد:\nگومانی تێدا نیە كەوا دایك پلەیەكی باڵای هەیە و لای هەموو موسڵمانێك بە نرخە، وە ڕێز لێ گرتنی و خۆش ویستنی ئەركی سەرشانی هەموو موسڵمانێكی ڕاستەقینەیە، تا گەشتوەتە ئەو ڕادەیەی خوای پەروەردگار لە پاش بەتەنها بیپەرستنی بەبێ هاوەڵ داوامان لێدەكات كە لەگەڵ دایك و باوك چاكەكار بین هەروەك ئەفەرموێت: [ وَقَضَى رَبُّكَ أَلاَّ تَعْبُدُواْ إِلاَّ إِيَّاهُ وَبِالْوَالِدَيْنِ إِحْسَاناً إِمَّا يَبْلُغَنَّ عِندَكَ الْكِبَرَ أَحَدُهُمَا أَوْ كِلاَهُمَا فَلاَ تَقُل لَّهُمَا أُفٍّ وَلاَ تَنْهَرْهُمَا وَقُل لَّهُمَا قَوْلاً كَرِيماً ] (الإسراء: 23). بەڵام ئەم رێز لێ گرتنەی دایك لەم سەردەمە لای زۆرێك بوەتە جەژن و لە تەنها ڕۆژێكدا گوزارشتی لێدەكرێت، وە یەكێك لەو جەژنە داهێنراوانەی جیهان بە گشتی و موسڵمانان بەتایبەتی گیرۆدەی بوون (جەژنی دایكە) لە 21 ی ئازاری هەموو ساڵێك، بەڵام پرسیاری گرنگ ئەوەیە هۆكاری دروست بوونی ئەم جەژنە چیە و چۆن سەری هەڵدا و لەكوێ دەستی پێكرد ؟\nئاشكرایە ئەوەی پەیوەست بێ بە ئاینی پیرۆزی ئیسلام بە گوفتار و رەفتار هەموو رۆژێكی جەژنی دایكە، بەهاوكاری كردن و خۆشویستنی یادی ئەكاتەوە و لە پاش مردنی بە دوعای خێر بۆ كردنی و قورئان خوێندن یادی ئەكاتەوە. بەڵام ئەم جەژنە لەو كۆمەڵگانە سەری هەڵداوە كە هیچ ڕێزێك بۆ دایك دانانێن هەركە بەساڵاچون ناچار دایكانی ئەو كۆمەڵگایانە هیچ پەناگەیەكیان بۆ نامێنێتەوە جگە لە خەڵوەتگەی پیری، كوڕ و كچەكانی وەك وەفایەكی دونیایی و لەبەر قسەی خەڵكی ساڵی جارێك سەردانیان ئەكەن و گوڵێك یان دیاریەكیان بۆ ئەبەن، بۆیە ئەگەر بەوردی بیربكەینەوە ئەگەینە ئەو قەناعەتەی كە جەژنی دایك لەو كۆمەڵگانەوە سەرچاوەی گرتووە كە (عقوق) زاڵبوە بەسەریانا و تەشەنەی كردوە، بۆ ئەوەی زیاتر درێژە بە باسەكەمان نەدەین و بچینە ناوەڕۆكی باسەكە ئەڵێن: چەندین زانای پایە بەرزی ئەهلی سوننە جەژنی دایك بە بیدعە ئەزانن لەوانەش: (لجنة الدائمة و شيخ الباني و شيخ ابن باز و شيخ ابن عثيمين وشيخ صالح الفوزان و شيخ عبدالرحمن السحيم و چەندین زانای تر) بە واتایەكی ڕونتر هیچ زانایەك ڕێگەی نەداوە بە جەژن گێڕان بەو بۆنەیە بەڵكو هەموو ئەوانە بەحەق زانان ئەم كارە بە بیدعە ئەزانن هەروەك لە فەتوای لیژنەی هەمیشەیی فەتوادان هاتووە: ئاهەنگ گێڕان جائز نیە بەو بۆنەیەی ناوی لێنراوە (جەژنی دایك) و هاوشێوەكانی لە جەژنە داهێنراوەكان لەبەر فەرمودەی پێغەمبەری خوا صلى الله عليه وسلم كە ئەفەرموێت: (من عمل عملا ليس عليه أمرنا فهو رد). واتە: هەر كەسێك كردەوەیەك بكات فەرمانی ئەم ئاینەی ئێمەی لە سەر نەبێت، ئەوا بەڕووی خاوەنەكەیدا رەت دەكرێتەوە. وە ئاهەنگ گێران و خۆشی دەربڕین بە (جەژنی دایك) نە لە كردەوەی پێغەمبەری خوا صلى الله عليه وسلم بووە و نە لە كردەوەی هاوەڵەكانی و نە لەكردەوەی شوێنكەوتوانی ئەم ئومەتە بوە. بەڵكو ئەم كارە بیدعەیە و خۆ شوبهاندنە بە بێ باوەڕان.\nهەروەها شێخ (ابن عثيمين)ئەفەرموێ: هەموو ئەو جەژنانەی كە پێچەوانەی جەژنە شەرعیەكانن هەمویان جەژنی داهێنراوی تازەن و لەسەردەمی سەلەفی صالح نەبوە، وە ڕەنگە داهێنەرەكانی موسڵمان نەبن ئەمەش لەگەڵ ئەوەی كە بیدعە لە هەمان كاتدا خۆ شوبهاندنە بە دوژمنانی خوا لە بێ باوەڕان، جەژنە شەرعیەكانیش لای موسڵمانان ئاشكرا و ناسراون ئەوانیش جەژنی ڕەمەزان و قوربان و جەژنێكی هەفتانە كە ئەویش رۆژی هەینی یە، وە لە ئیسلامدا جگە لەم سێ جەژنە جەژنی تر نیە و هەر جەژنێكی تر دابهێنرێت دەدرێتەوە بەڕوی داهێنەرەكەی و لە شەریعەتی خوای پەروەردگاردا پوچەڵە چونكە پێغەمبەری خوا صلى الله عليه وسلم ئەفەرموێت:(من أحدث في أمرنا هذا ما ليس منه فهو رد). واتە: هەر كەسێك شتێك دابهێنێت لەم ئاینەی ئێمەدا نەبێت، ئەوا بەڕووی خاوەنەكەیدا رەت دەكرێتەوە.هەروەها ئەفەرموێت: (من عمل عملاً ليس عليه أمرنا فهو رد). واتە: هەر كەسێك كردەوەیەك بكات فەرمانی ئەم ئاینەی ئێمەی لە سەر نەبێت، ئەوا بەڕووی خاوەنەكەیدا رەت دەكرێتەوە. وە ئەگەر ئەمە ئاشكرا بوو ئەوا لەم ڕۆژەی ناونراوە بە (جەژنی دایك) جائز نیە شتێك لە دروشمەكانی جەژن بەرپا بكرێت وەك: دەربڕینی خۆشی و شادی و پێشكەش كردنی دیاری و هاوشێوەكانی.\nهەروەها شێخ (عبد الرحمن السحیم) ئەفەرموێ: نابێ لە جەژنی دایك ئاهەنگ بگێڕیت لەبەر چەند هۆیەك:\nیەكەم / لە ئیسلامدا تەنها سێ جەژن هەیە: جەژنی ڕەمەزان و قوربان و جەژنێكی هەفتانە كە ئەویش رۆژی هەینی یە بەهۆی كۆبونەوەی موسڵمانان لەو ڕۆژە\nدووەم / ئەم جەژنە لە داب و نەریتی خاچ پەرستانەوە هاتووە.\nسێ یەم / ئەم جەژنە سەرەتا بە مەبەستی چاودێری و بایەخ دان بە دایك سەری هەڵدا وە بە عقوق كۆتایی هات لایان كە ئێستایە.\nبەم پێیە ئەگەینە ئەو ئەنجامەی كە جەژنی دایك جەژنی موسڵمانان نیە و نابێ موسڵمان بە جەژنی بزانێت ئەوێش لەبەر ئەم هۆیانە:\n1 ـ موسڵمانان تەنها سێ جەژنیان هەیە: جەژنی ڕەمەزان و قوربان و جەژنێكی هەفتانە كە ئەویش رۆژی هەینی یە، كەواتە ئەمەی ناویان لێناوە جەژنی دایك بیدعەیە و پێغەمبەری خوایش صلى الله عليه وسلم فەرموویەتی:(كل بدعة ضلالة وكل ضلالة في النار). واتە: هەموو بیدعەیەك گومڕایی یە، و هەموو گومڕایی یەكیش خاوەنەكەی لە ئاگری دۆزەخدایە\n2 ـ ئەم یادە نە لە سەردەمی پێغەمبەری خوا صلى الله عليه وسلم ئەنجام دراوە، و نە لە سەردەمی خەلیفەكان و نە لە سەردەمی دوای ئەوانیش، لە كاتێكدا پێغەمبەری خوا صلى الله عليه وسلم لە بارەیانەوە فەرموویەتی: باشترینی خەڵك لە ئوممەتەكەم ئەو سەدەیەیە كە من تیایدا ژیاوم، پاشان ئەوانەی كە بە دوایاندا دێن، پاشان ئەوانەی كە بە دوایاندا دێن.\nكەسانێك بەو شێوەیە ناویان هاتبێت و یەكەم كەسانێك بن لە پەیڕەوكردنی ئاینی ئیسلام و پابەندبوونیان بە سوننەتەكانی پێغەمبەری خواوە صلى الله عليه وسلم، ئاخۆ بۆچی ئەم یادەیان نەكردوە ؟! خۆ ئەوان لە ئێمە زیاتر دایكیان خۆش ویستوە ؟! وەڵام دانەوەی ئەم پرسیارەش زۆر ئاسانە، چونكە ئەوان خۆیان لە بیدعە پاراستوە، ئەمەش دەیسەلمێنێ كە ئەم كارە بیدعەیە، و لە ئایندا بونی نیە، نە لە قورئانی پیرۆز، و نە لە فەرموودە ڕاستەكانیش پێغەمبەری خوایش صلى الله عليه وسلم فەرموویەتی: (من عمل عملا لیس علیه أمرنا فهو ردّ). واتە: هەر كەسێك كردەوەیەك بكات فەرمانی ئەم ئاینەی ئێمەی لە سەر نەبێت، ئەوا بەڕووی خاوەنەكەیدا رەت دەكرێتەوە. هەروەها فەرمویەتی: " (من أحدث في أمرنا هذا ما ليس منه فهو رد). واتە: هەر كەسێك شتێك دابهێنێت لەم ئاینەی ئێمەدا نەبێت، ئەوا بەڕووی خاوەنەكەیدا رەت دەكرێتەوە.\n3 ـ سازكردنی ئەم بۆنەیە، خۆشوبهاندنە بەكافر وخاچ پەرستان، پێغەمبەری خوایش صلى الله عليه وسلم لە خۆ شوبهاندن ئاگاداری كردووینەتەوە لەم فەرموودەیەدا: " من تشبه بقوم فهو منهم، واتە: هەر كەسێك خۆی بشوبهێنێت بە گەڵێك ئەوا ئەویش لەوانە\n4 ـ جائز نیە لەم ڕۆژەدا شتێك لە دروشمەكانی جەژن بەرپا بكرێت وەك: دەربڕینی خۆشی و شادی و پێشكەش كردنی دیاری و هاوشێوەكانی چونكە لە شەرعی خوادا ئەم ڕۆژە حسابی جەژنی بۆ ناكرێ.\nهەروەها (عبدالله) ی كوڕی (عمر) رضي الله عنه فەرموویەتی: هەموو بیدعەیەك گومڕایی یە با خەڵكیش بە باشی بزانن.\nهەروەها پێشەوا مالك فەرمویەتی: (هەركەسێك لە ئیسلامدا داهێنراوێك دابهێنێت و بە باشی بزانێت ئەوا ئەو كەسە پێی وایە كە پێغەمبەر صلى الله عليه وسلم خیانەتی كردوە لە گەیاندنی پەیامەكەی چونكە خوای پەروەردگار ئەفەرموێت: [ الْيَوْمَ أَكْمَلْتُ لَكُمْ دِينَكُمْ ] هەر بۆیە ئەوەی كە لەو سەردەمەدا ئاین نەبوبێت، ئەوا ئەمڕۆ نابێتە ئاین)\nهەروەها هاوەڵی بەڕێز (عبدالله) ی كوڕی (مسعود) رضي الله عنه فەرموویەتی: " شوێنی سوننەتی پێغەمبەری خوا صلى الله عليه وسلم بكەون، و شت دامەهێنن (واتە: بیدعە مەكەن)، چونكە سوننەت بەستانە، و هەموو شتێكی داهێنراویش بیدعەیە " جەژنی دایكیش بیدعەیە.\nهەروەها حُذَیفە بن الیمان رضي الله عنه فەرموویەتی: هەر جۆرە عیبادەت و پەرستنێك هاوەڵانی محمد صلى الله عليه وسلم نەیان كردبێت ئەوا ئێوەش مەیكەن، وە دەست بە ڕێباز و ئاینی پێشینانەوە بگرن، چونكە ئەوانەی پێشین هیچیان بۆ دوای خۆیان نەهێشتووە باسیان نەكردبێت.\nكۆتایی وتەشمان ئەوەیە كەوا ئەم جەژنە داهێنراوە لە كۆمەڵگەیەكەوە سەرچاوەی گرتووە كە مەبەستیان لە داهێنانی ئەم جەژنە بۆ قەرەبو كردنەوەی بێ بایەخیانە بە دایكان و پچڕانی سیلەی ڕەحم لە نێوانیان بۆیە بۆ پیرۆز ڕاگرتنی و پاداشت دانەوە بە چاكە ئەم ڕۆژەیان داهێنا بۆ ئەوەی خێزانەكان لە ساڵێكدا یەك جار دایكیان بیر بكەوێتەوە و ئاهەنگ بگێڕن و گوڵێكی بە دیاری بۆ بەرن، تا ساڵی داهاتوو دەگەنەوە بەم ڕۆژە ئەو دایكانە یان بەدیار بەخێو كردنی پشیلەیەكەوە بەتەنها لەماڵێكدا ئەژین یان لە خەڵوەتگەی پیری ژیان بەسەر ئەبەن بێ ئەوەی كەسێك سەردانیان بكات. ئەمەیە جەژنی دایك و بەم شێوە ئەوان گوزارشت ئەكەن لە گەورەیی و ڕێزی دایك !! گرفتەكەش لەوەدا لەكاتێكدا ئاینێكی كامڵمان لەبەردەستایە و جوانترین یادكرنەوەی تیایە بۆ دایكان كەچی خەڵكانێك هەن هەر پەیوەستن بە جەژنە داهێنراوەكان. بۆیە تەنها ئەڵێم: هەركەسێك لەگەڵ خوای خۆی ڕاستگۆ بێت هەموو ڕۆژێكی ئەكاتە جەژن بۆ دایكی چونكە جەژنی دایك بچوك ڕوانینە بۆ دایكان و بێ نرخ كردنیانە نەك بە گەورە ڕوانین بۆیان و نرخ پێدانیان، دایكیش زۆر لەوە گەورەتر و بەڕێز ترە بە درێژایی ساڵ لە تەنها ڕۆژێكدا یادی بكرێتەوە.\nبۆ چاپ كردنى ئەم بابەتە بە شێوازى نامیلكە فەرموو لەخوارەوە دایبەزێنە نوسخەیەكى ئامادە كراو بۆ چاپ دانراوە\n٤٧٠.٢٢ کیلۆ بایت


توركیا و دیمۆكراتیەت !\nئێمە هەمیشە لە نوسین وچاوپێكەوتنەكانماندا سەبارەت بەدۆخی توركیا لەسەر دوو مەسەلە پێداگریمان كردووە .\nیەكەمیان : ئاكپارتی خۆی ڕێگرو لەمپەرە لە پێش هەر بەرەو پێشەوەچوونێكی توركیا وچەقبەستنی پەیوەندییەكانی لەگەڵ دنیای دەرەوەدا.\nدووەمیان: خودی ئەردۆگان خۆی ڕێگرو لەمپەرە لە پێش هەر بەرەو پێشەوەچوونێكی ئاكپارتی لە پەیوەندیەكانیدا لەگەڵ حیزب ولایەنەسیاسیەكانی تری توركیادا ... تاكڕەوی خودی ئەردۆگان بۆتە هۆی دابڕانی حیزبەكەیان.\nئەو دو خاڵەی سەرەوە پێناسە و ڕەچەتەی نەگۆڕن، تا ئەوكاتەی ، كە ئەردۆگان لە دەسەڵاتدا بمێنێت .\nسەبارەت بەمەسەلە دێمۆكراتیەكان توركیا لەساڵی ١٩٢٣ بەدەستورو رەچەتە دەوڵەتێكی عەلمانی و دێمۆكراتی و فرەحیزبی و بەسیستەم پەرلەمانیە، بەڵام بەپراكتیك هەرگیز نەیتوانیوە، نە عەلمانی بێت، نە دێمۆكراتی و نەپەرلەمانیش بێت... ئەگەر توركیا دەوڵەتێكی عەلمانی بوایە ئێستا فاشیزمی دینی ناگەیشتە ترۆپكی دەسەڵات، دین دەبوایە وەكو مەسەلەیەكی تاكە كەسی ڕێگەی خۆی بگرتایە، نەك ببێتە ئامرازی حوكمڕانی وبەڕیوەبردنی سیاسەتكردن.\nتا هاتنی دەسەڵاتی ئەردۆگانیەكانیش توركیا تەنها بەناوە پەرلەمانی بووە، چونكە جەنەڕاڵێكی سوپا حوكمی دەكرد نەك پەرلەمان وپەرلەمانتاران... ئێستاش پەرلەمان كارتۆنییە، چونكە جەنەڕاڵەكە گۆڕاوە بە ئەردۆگان و جلی مەدەنی لەبەردایە !\nبۆ مەسەلەی دێمۆكراتیەت هێشتا زۆری ماوە، چونكە هێشتا ئەندام پەرلەمانەكانی ئاكەپەو مەهەپە لە نێو هۆڵی پەرلەمان تەماشای ئەو ڕیزەكورسییە ناكەن، كە پەرلەمانتارەكانی (هەدەپە)ـی لەسەر دانیشتوان لە هاتوچۆدا خۆیان لە ئەندام پەرلەمانە كوردەكان بەدوور دەگرن بۆ ئەوەی سڵاویان لێنەكەن، كە یەكێك لە ئەندام پەرلەمانە كوردەكانی هەدەپەش نۆرەی وتەو وتاریان دێت ...، نزیكەی ٣٩٠ ئەندام پەرلەمان گەشكەگرتوو دەبن! ئەمە پەرلەمانە كە بەرزترین ناوەندی یاسادانان و نوێنەران و بڕیاردەری چارەنوسی خەڵكی توركیایە؟ ، كە قەبوڵیان نیە نوێنەرانی نەتەوەیەكی وەكو كورد لە تەنیشتی خۆیانەوە لە نێو هۆڵی پەڕلەماندا ببینن، كە وەكو خۆیان لە پرۆسەیەكی دێمۆكراسیدا بەدەنگی پاكی خەڵكی خۆیان گەیشتونەتە ئێرە ! نەك بەتەزویر و زۆرەملێ ! بۆیە لێرەدا دەتوانین بڵێین توركیا بە دەستووری نوسراوی لە نێو كتێبدا هەڵگیراودا عەلمانی و دێمۆكراتی و پەرلەمانیە... بەپراكتیك دەوڵەتێكی دیكتاتۆری كۆدەتاچی سەربازی ومەدەنیە، لە ڕابردودا عەسكەر بەشێوەیەكی هەمیشەیی كۆدەتای كردووە بەسەر حكومەتە مەدەنیەكاندا، لە ئێستاشدا بەپێچەوانەوە ئەردۆگان كۆدەتای كردووە بەسەر سەرجەم بوارەكانی ژیانی تاكی توركدا بەحیزبەكەی خۆشیەوە، لە توركیادا كەس ئازاد نیە بەخودی (ماریۆنێتە*) ئەحمەد داود ئۆغڵوی سەرۆكی سێبەری ئێستای ئاكپارتیشەوە .\nخاڵێكی تر، كە ڕووی ڕەشی دێمۆكراتیەتی ئەردۆگان بەرجەستە دەكات رەفتاری حكومەتەكەیانە لە باكوری كوردستان، كە رۆژانە بە پێی بەرنامە شارو شارۆچكە كوردنشینەكانی كردۆتە گۆمی خوێن و كۆمەڵكوژی دانیشتوانەكەی دەكات لە جزرەی بۆتانەوە بۆ گەڤەڕ و گوچلو پینارو شەمدینان و شڕناخ و سیلڤان و سیلۆپی و نوسەیبین و ئیمڕۆش شارەكانی (لیجە) و( خان)ـی سنوری گەورە شاری ئامەد كەوتنە بەر فشارو توندوتیژی و قەدەغەكردنی هاتوچۆ، دوای ئەویش نۆرەی شارەكانی تر دێت.\nسەبارەت بە ئازادی بیروڕادەربڕین و ئازادی رۆژنامەوانیش لە مێژووی توركیادا بەسەردەمی كۆدەتاكەی كەنعان ئێڤەرەنیشەوە رۆژگاری رەشی وەكو ئێستای بەخۆیەوە نەبینیوە، ئەوەی رۆژێك رەخنەیەكی لە دەسەڵاتی حكومەتەكەی ئاكپارتی گرتبێ ئێستا لە زینداندایە... لەم بارەیەوە كێشەكە لەوەدایە، كە دەبێ لە ئێستا بەدواوە لەهەمو دامودەزگاو دامەزراوەیەكدا كەسێكی ڕامكراوی ئاكپارتی بوونی هەبێت!\nبەتاكڕەوی و دیكتاتۆریەت :\nسەبارەت بەتاكڕەوی ودیكتاتۆریەت، ئەتاتورك بەو هەموو كاریزمایەیەی خۆیەوە وەكو پاڵەوانی رزگاركەرو پێكەوەنانەوەی توركیای دوای داڕوخانی ئیمپراتۆریەتی ١٥ بەسەریەكەوە دەسەڵاتی بەڕێكردو دوای مردنی ئەتاتورك عیسمەت ئینۆنۆش ١٢ واتا بەسەریەكەوە ٢٧ ساڵ حوكمی توركیایان كردووە، بەڵام پێدەچێت حوكمداری ئەردۆگان زۆر لەوەی كەمالیستە كۆمارییەكان درێژتر بێت، چونكە هەر لە ئێستاوە تا ساڵی ٢٠٢٣ یان مسۆگەر كردووەو بەجۆرێك توركیایان پاوانی خۆیان كردووە... حیزبەكان و دەنگدەرەكانیان لەقاڵبداوە، كەلە مێژوی توركیادا وێنەكەی دووبارە نەبۆتەوە... واتا ئەردۆگان و ئاكپارتی جگە لەوەی كۆمەڵگایان دابەشكردووە بەسەر یار ونەیارا، حیزبە نەیارەكانی خۆشیان لە جەهەپەو هەدەپەو مەهەپە بێئومێد كردووە، ئەوەتا لە هەڵبژاردن و دیاریكردنی سەرۆكی نوێی پەرلەماندا، جگە لەئاكپارتی هیچ كام لە حیزبەكان یەك دەنگی زیاتریان لەژمارەی نوێنەرەكانی خۆیان بەدەست نەهێناوە، كەواتە ئۆپۆزۆسیۆنێكی پەرتەوازەش هۆكارە بۆ سەركەوتن و مانەوەی زیاتری ئاكپارتی لە دەسەڵاتدا ؟\n 2847 جار بینراوه


کوردیپێدیا - پرسەنامەی د. بەرهەم ساڵح بۆ کۆچی دوایی دلۆڤان ئیدریس بارزانی\n📝 پرسەنامەی د. بەرهەم ساڵح بۆ کۆچی دوایی دلۆڤان ئیدریس بارزانی | 🏷 پۆل: بەڵگەنامەکان | زمانی بابەت: 🏳 کوردیی ناوەڕاست | 👁🗨\nپرسەنامەی د. بەرهەم ساڵح بۆ کۆچی دوایی دلۆڤان ئیدریس بارزانی\nجەنابی کاک مەسعوود بارزانی\nبرای بەڕیز کاک نێچیرڤان بارزانی\nبرایانی بەڕێز کاک بارز، کاک ڕەوان، کاک یووسف، کاک عەباس\nزۆر بەداخم بۆ کۆچی ناوادەی کاک دڵۆڤان، کۆستێکی پڕ ئازار و ناسۆرە، هاوبەشی خەمتانم و خوای گەورە سەبووریتان بدات و کاک دڵۆڤانی جوانەمەرگ بە بەهەشتی بەرین شاد بکات.\nکۆتایی خەمتان بیت،\n➕ ئەم بابەتە لەلایەن: (نالیا ئیبراهیم)ەوە لە: Apr 4 2018 3:43PM تۆمارکراوە


بێ ترس و دودڵی ئەم پێنج بڕیارە بدە – گه‌شه‌پێدان\nماڵه‌وه/ هه‌مه‌ڕه‌نگ/بێ ترس و دودڵی ئەم پێنج بڕیارە بدە\nهەندێكجار چەند بڕیارێك ژیانی مرۆڤ دەگۆڕێت بۆ باشتر و دەرگایەكی نوێ بە ڕوی مرۆڤدا دەكاتەوە ، بە تایبەت ئگەر لە دیدگایەكی بیركردنەوەی پێگەیشتوانەوە لە بابەتەكانی ژیان بڕوانیت ، لەوەش دڵًنیابە ئەو كاتەی ئەم پێنج بڕیارە دەدەیت ئەوە هەرگیز لێی پەشیمان نابیتەوە و ژیانت بۆ باشتر دەڕوات .\n1- لێبوردەی : لە ڕوی مرۆڤایەتیەوە ئەم دەربڕینە زۆر بەكاردەهێنرێت بەڵام جێبەجێكردنی لێبوردن لە كەسی بەرامبەر هەستێكی نوێ و ئارامیەكی تایبەت بە مێشك و ڕۆح دەبەخشێت ، ئێستا ئەگەر كەسێك هەیە پێویست ئەكات داوای لێبوردنی لێبكەیت یان لێی ببوریت ئەوە بێ دودڵی ئەم كارە ئەنجامبدە و دەرگاكانی بەختەوەری و ژیانێكی نموێ لەسەر خۆت بكەرەوە .\n2- ڕوبەڕوی هەموو ئەو شتانە ببەرەوە كە ڕوبەڕوت دەبێتەوە مەترسە بەڵام ئاگاداربە هەركارێك ئەنجام دەدەیت بە ئاقڵی و بەكارهێنانی مێشكت ئەنجامی بدە بۆ ئەوەی دوای لە بڕیارەكی خۆت پەشیمان نەبیتەوە.\n3- كاتێك هەڵەیەك دەكەیت دان بنێ بە هەڵەكەتدا و فێری ئەوە مەبە بەردەوام هەڵەكانی خۆت بخەیتە سەر شانی كەسی بەرامبەرت ، ئەو كەسانە لە خۆباین داوای لێبوردن ناكەن ، ئەوەت بیر بێت مرۆڤ خاوەنی هەستە و بەرد نیە هەتا ئەوەندە ڕەق و توند ڕەفتار بكات و هیچكات لە نرخی مرۆڤ بوونی تۆ كەم نابێتەوە ئەگەر داوای لێبوردن لە كەسی بەرامبەرت بكەیت .\n4- كۆچ بكە و بگەڕێ : ئەگەر بوێریت هەیە و ئاەرزووی تاقیكردنەوەی شتی نوێ دەكەیت ئەوە بڕیار بدە كۆچ بكەیت یان لانی كەم گەشت بكە و ئەوە بزانە مرۆڤ لە گەڕان گەشتكردن وانەی نوێ فێر دەبێت .\n5- یارمەتی هەر كەسێك بدە كە پێویستی بە یارمەتی تۆ هەیە یارمەیتدان هەستی بەختەوەری و ئارامی بەمرۆڤ دەدات .\nیەکەم هەویری ددان شۆردن دەگەڕێتەوە بۆ فرعەونییەکان\nکاریگەری بۆنی عەتر لەسەر دەروونی مرۆڤ


دیمەشق - ویکیپیدیا، ئینسایکڵۆپیدیای ئازاد\nنازناوەکان: City of Jasmine (مدینة الیاسمین)\nAl-Fayhaa (الفیحاء)[note ١]\nپێرستی دەوڵەتانی جیھان\nپارێزگای دیمەشق, Capital City\n١٠٥ کیلۆمەتری چوارگۆشە (٤١ میلی چوارگۆشە)\n٧٧ کیلۆمەتری چوارگۆشە (٢٩٫٧٣ میلی چوارگۆشە)\nژمارەی دانیشتووان (2009 est.)\n٢٢٬٢٢٠٫٨ کەس لە کیلۆمەتری چوارگۆشە (٥٧٬٥٥١٫٣ کەس لە میلی چوارگۆشە)\nبە ئینگلیزی: Damascene\nعەرەبی: دمشقي Dimashqi\nدیمەشق (بە عەرەبی: دِمَشْق) پایتەختی کۆماری سووریا و ناوەندی پارێزگای دیمەشقە. کۆنترین شاری جیھان و کۆنترین پایتەختە لە مێژوودا کە ھێشتا ئاوەدانە، لە ھەزارەی سێیەمی پێش زایین پایەییەکی گرنگی زانست و ڕۆشنبیری و سیاسی و ھونەری و وێژەیی ھەبووە، پایتەختی زۆریک لە شارستانییەکان بووە لە مێژووی دوور و درێژیدا ھەروھا بوو بە پایتەختی دەوڵەتی ئەمەوی گەورەترین دەوڵەتی ئیسلامیی لە مێژوودا لە ساڵی ٦٦١ لە سەردەمی ئەمەوییەکاندا. لە ساڵی دوو ھەزاری پێش زایین پێشەوای ئارامییەکان ڕیزۆن مەملەکەتی خۆی لە دیمەشق دامەزراند و بوو بە پایتەختی. ژمارەی دانیشتووانی دیمەشق نزیکەی ٣٫٥ میلیۆن کەسە بە پێی سەرژمێریی ساڵی ٢٠٠٨، دانیشتووانی شاری دیمەشق بە شێوەیەکی سەەرکی لە عەرەب پێک دێن و کورد و تورک و ئەرمەنی و ئاشووری و شەرکەس لەم شارەدا دەژین. بەشێک لە شارە دێرینەکە ئەکەوێتە سەر شاخی قاسیون، و بەشی زۆری دیمەشق بە شارە کۆنەکەشەوە ئەکەوێتە گۆی باشووری ڕووباری بەردییەوە، لە کاتێکدا شوێنە نوێیەکان لە گۆی باکوور و ڕۆژھەڵات و ھەموو لایەک بڵاوودەبێتەوە. شاری دیمەشق ناوەڕاستی پارێزگای دیمەشقە کە بە باخچەکانی غۆتەی دیمەشق و شاخی قاسیون و ڕەبوەی دیمەشق دەور دراوە.\n^ Albaath.news statement by the governor of Damascus, Syria 16 May 2011 لە وەیبەک مەشین ئەرشیڤ کراوە. (عەرەبی), April 2010\n^ Central Bureau of Statistics in Syria: Chapter 2: Population & Demographic Indicators 13 February 2011 لە وەیبەک مەشین ئەرشیڤ کراوە. Table 3: Estimates of Population actually living in Syria on 31 December 2011 by Mohafazat and six (in thousands)\nوەرگیراو لە «https://ckb.wikipedia.org/w/index.php?title=دیمەشق&oldid=899470»\nشوێنە ئاوەدانەکان، دامەزرانی ھەزارەی ٢یەمی پ.ز\nپێگەکانی یۆنانی کۆن لە سووریا\nپێگە شوێنەوارییەکانی سووریا\nپێگەکانی کەلەپووری جیھانی لە سووریا\nشوێنە ئاوەدانەکان، دامەزرانی ھەزارەی ٧ەمی پ.ز\nئەم پەڕەیە دواجار لە ١٣:٠٩ی ٤ی شوباتی ٢٠٢٢ نوێ کراوەتەوە.